cyanic-selkie/wikianc huggingface dataset:
༡༥ (གྲངས་ཀ།)
༡༥ནི་རང་བྱུང་གི་གྲངས་ཞིག་སྟེ་༡༤པའི་རྗེས་མ་དང་༡༦པའི་སྔོན་དུ་ཡིན།
༡༩༥༨ལོ།
༡༩༥༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བེ་ལེ་ཊི་ནམ།
བེ་ལེ་ཊི་ནམ་ནི་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Ptརེད།
བེལ་ལིམ
བེལ་ལིམ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Tlརེད།
༡༧ (གྲངས་ཀ།)
༡༧ནི་རང་བྱུང་གི་གྲངས་ཞིག་སྟེ་༡༦པའི་རྗེས་མ་དང་༡༨པའི་སྔོན་དུ་ཡིན།
༡༦ (གྲངས་ཀ།)
༡༦ནི་རང་བྱུང་གི་གྲངས་ཞིག་སྟེ་༡༥པའི་རྗེས་མ་དང་༡༧པའི་སྔོན་དུ་ཡིན།
མེར་ཁུ་རི།
མེར་ཁུ་རི་ནི་གཤེར་གཟུགས་དང་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Hgརེད།
ཤང་ཤང་ཏེའུ་
བོན་གྱི་རླུང་རྟ་སོགས་སུ་ཡོད་པའི་ཁྱུང་ཆེན་དང་འདྲ་བའི་སྲོག་ཆགས་ཤིག་
ཕི་སའེ།
ཕི་སའེ་
བྲིས་ཆེན།: Ψ
བྲིས་ཆུང་།: ψ
ཞ་ཉེ།
ཞ་ཉེ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Pbརེད།
ཨོ་མེ་ག
བྲིས་ཆེན།: Ω
བྲིས་ཆུང་།: ω
༡༩༥༧ལོ།
༡༩༥༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
༡༩ (གྲངས་ཀ།)
༡༩ནི་རང་བྱུང་གི་གྲངས་ཞིག་སྟེ་༡༨པའི་རྗེས་མ་དང་༢༠པའི་སྔོན་དུ་ཡིན།
སྟོང་ཁེའུ།
སྟོང་ཁེའུ་(མཚོན་རྟགས།: kg)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཀྲིན།
ཀྲིན་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Snརེད།
༢༡ (གྲངས་ཀ།)
༢༡ནི་རང་བྱུང་གི་གྲངས་ཞིག་སྟེ་༢༠པའི་རྗེས་མ་དང་༢༢པའི་སྔོན་དུ་ཡིན།
ལྦ་ཚྭ།
ལྦ་ཚྭ་ནི་སྲ་གཟུགས་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Iརེད།
རྡོ་རྫས།
རྡོ་རྫས་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Liརེད།
གྲངས་གནས་དྲུག་ཅུ་
གྲངས་གནས་ཀྱི་མིང་དྲུག་ཅུ་ཡོད་དེ། ༡) གཅིག ༢) བཅུ། ༣) བརྒྱ། ༤) སྟོང་། ༥) ཁྲི། ༦) འབུམ་ ༧) ས་ཡ། ༨) བྱེ་བ། ༩) དུང་ཕྱུར་ཏེ་དགུ་པོ་རེ་རེ་ནས་བརྩིས་པས་རྐྱང་བའི་གྲངས་གནས་དགུ་དང་། ༡༠) ཐེར་འབུམ། ༡༢) ཁྲག་ཁྲིག ༡༤) རབ་བཀྲམ། ༡༦) གཏམས། ༡༨) དཀྲིགས། ༢༠) མི་འཁྲུགས། ༢༢) ཁྱད་འབྱིན། ༢༤) སྤང་རྟེན། ༢༦) དེད་འདྲེན། ༢༨) མཐའ་སྣང་། ༣༠) རྒྱུ་རིག ༣༢) འོད་མཛེས། ༣༤) དབང་པོ། ༣༦) ལེགས་འབྱིན། ༣༨) རྟོགས་འགྲོ། ༤༠) འབྱིང་རྡུལ། ༤༢) རྒྱ་རྟགས། ༤༤) སྟོབས་འཁོར། ༤༦) བརྡ་ཤེས། ༤༨) རྣམ་བྱུང་། ༥༠) སྟོབས་མིག ༥༢) བྱམས་པ། ༥༤) སྙིང་རྗེ། ༥༦) དགའ་བ། ༥༨) བཏང་སྙོམས་ཏེ་ཉེར་ལྔ་པོ་ཆེན་པོ་དང་བཅས་གཉིས་རེ་བརྩིས་པས་ལྔ་བཅུ་དང་དེའི་སྟེང་དུ། ༦༠) གྲངས་མེད་ཐ་མ་སྟེ་གཅིག་བསྣན་པས་དྲུག་ཅུའོ།
ཕོ་བྲང་ཤི་བ་འོད་
ཕོ་བྲང་ཞི་བ་འོད་ཀྱི་བཀའ་ཤོག
ཨོཾ་སྭ་སྟི་སི་དདྷཾ། པུ་ཧྲངས་ཀྱི་ཕོ་བྲང་ཞི་བ་འོད། གསང་སྔགས་ཀྱི་ནང་གི་རྒྱུད་དང་། འགྲེལ་པ་དང་། སྒྲུབ་ཐབས་དང་། དཀྱིལ་འཁོར་ཆོ་ག་མཐའ་དག་ལ་མཁས་པའི་ཞལ་སྔ་ནས་མཛད་དེ། བོད་ཀྱི་རྒྱལ་ཁམས་ཀྱི་བསྟན་པ་ལ་གནས་ཤིང་། རྡོ་རྗེ་ཐེག་པ་ལ་ཞུགས་པ་རྣམས་ལ་བརྩེ་བར་དགོངས་ནས། ཆུ་ཕོ་སྤྲེའུ་ལོ་ལ་བཀའ་ཤོག་བརྫངས་པ།
སངས་རྒྱས་ཀྱི་བཀའ་ལྟར་བཅོས་པའི་རྒྱུད་དང་། འགྲེལ་པ་དང་། སྒྲུབ་དག་སྟེ།
སྔར་གྱི་དུས་ཀྱི་ཕྱི་རྒྱུད་ཀྱི་ངན་སོང་སྦྱོང་རྒྱུད་ཀྱི་འགྲེལ་བ་ཆེ་ཆུང་ངམ་རྒྱན་དམ་པ་ལ་སོགས་པ་ཆོ་ག་ཆེ་ཕྲན་མང་དུ་ཡོད་པ་རྣམས་དང་། ཁམས་ནས་བྱུང་བ་རྣམས་ལ་མ་ནོར་བ་ཆེར་མེད། དེའང་འདི་དང་མཐུན་པར་དཔྱད་ན། ཀྲི་ཡའི་ཆ་ག་རྣམས་དང་། འགྲེལ་བ་ལྟར་བཅོས་པའི་བསྙེལ་རྣམས་དང་།
ནང་པ་ལ། སྒྱུ་འཕྲུལ་གྱི་རྒྱུད་ལ་བཅུ་གསུམ་པ་དང་། བཅུ་དགུ་པ་དང་བཞི་བཅུ་པ་དང་། བརྒྱད་བཅུ་པ་དང་། ལེའུ་ལག་ལ་སོགས་པ་རྣམས་ནི་འདྲེས་མར་སྣང་། ཟུར་ཤཱཀྱ་འབྱུང་གནས་ལ་སོགས་པས་བྱས་པའི་གསང་བ་སྙིང་པོའི་འགྲེལ་བ་སྤར་བཀབ་དང་། སྒྱུ་འཕྲུལ་བརྒྱད་ཅུ་པའི་འགྲེལ་བ་རྣམས་དང་། མི་བཅུ་དྲུག་པ་ལ་སོགས་པའི་འགྲེལ་བ་རྣམས་དང་།  རྡོ་རྗེ་ལས་རིམ་ལ་སོགས་པའི་སྒྲུབ་ཐབས་དང་། ཆོ་ག་ཆེ་ཕྲན་རྣམས་དང་། དར་རྡོ་རྗེ་དཔལ་གྱི་གྲགས་པས་བྱས་ཟེར་མདོ་ལྔ་མ་ལ་ཟུར་ཆེ་ཆུང་གིས་(གྱིས་)པའི་འགྲེལ་བ་རྣམས་དང་། ཁྲོལ་ལོ་གཏིང་(སྟིང་)རྫོགས་དང་། ཐེག་ཆེན་སྒྲོལ་མ་དང་། རྣལ་འབྱོར་ལམ་རིམ་དང་། རྣལ་འབྱོར་མིག་གི་སྒྲོན་མ་ལ་སོགས་པའི་སྒྲུབ་ཐབས་རྩ་འགྲེལ་རྣམས་དང་། མྱ་ངན་ལས་འདས་པ་ཆེ་ཆུང་ལ་སོགས་པ་དང་། ཕུར་བའི་རྒྱུད་ལ་ཁུ་བྱུག་རོལ་པ་དང་། དེའི་བཤད་རྒྱུད་ཀི་ལ་ཡའི་སྔགས་དང་། དགོངས་པ་ལུང་སྟོན་དང་། གསང་པ་གཏེར་སྦས་དང་། རྡོ་རྗེ་གསལ་བཀོད་དང་། ཀི་ལ་སྔགས་ཆུང་ངུ་དང་། བྱི་ཏོའི་རྒྱུད་དུ་གསོལ་བ་དང་། སྟག་མོ་ཁ་གདངས་(བསྡངས་)དང་།  ཕག་མོ་ཁ་གདངས་(བསྡངས་)དང་། གསང་ཕུར་ཁ་གདངས་(བསྡངས་)དང་། འཚུབས(ཚུབ་)ནག་རོལ་པ་དང་། ཞེ་སྡང་སེམས་སུ་དག་པའི་རྒྱུད་དང་། གསང་སྔགས་དྲུག་གི་རྒྱུད་དང་། འགྲེལ་སྡང་བ་དང་། ཆོ་གར་བཅས་པ་དང་། འཕྲོས་པ་(པས་)མན་ངག་གི་རྒྱུད་ལྔ་ཟེར་ཏེ། ཆགས་རྒྱུད་དང་། གཤིན་རྗེའི་བསྙེལ་རྣམས་དང་།
གཞན་ཡང་གནུབས་(སྣུབས་)སངས་རྒྱས་ཡེ་ཤེས་རིན་པོ་ཆེས་བྱས་པའི་དཔལ་འབར་ཁྲོ་བོའི་རྒྱུད་ལ་སོགས་པ་རྒྱུད་ཀྱི་རྒྱལ་པོ་དྲུག་དང་། བདུད་རྩི་བམ་པོ་བརྒྱད་པ་ལ་སོགས་པ་སྒྲུབ་ཐབས་ཀྱི་རྒྱུད་དང་། སྒྲུབ་ཐབས་དང་བཅས་པ་རྣམས་དང་། ཡང་གནུབས་(སྣུབས་)སངས་རྒྱས་ཡེ་ཤེས་རིན་པོ་ཆེ་བྱས་པའི་རྫོགས་པ་ཆེན་པོ་ནམ་མཁའ་ཆེའི་འགྲེལ་བ་རིག་པའི་ཉི་མ་ལ་སོགས་པ་མན་ངག་ཏུ་གསོལ་བ་དང་། གནོད་སྦྱིན་གྱི་རྒྱུད་རོག་ཏི་དང་། ལྕགས་ཕྱིེ་འབར་བ་དང་། ནག་པོའི་རྒྱུད་དགུ་དང་། ཨ་ཙ་རྱ་མ་དང་། འདྲ་མིན་(མན་)བོང་ལྟོ་མ་ལ་སོགས་པ་ཆོ་ག་དཔག་ཏུ་མེད་པ་དང་། བི་མ་མི་ཏྲས་བསྒྱུར་བའི་སེམས་ཕྱོགས་ཀྱི་ཕྱི་(ཕྱིས་)འགྱུར་བཅུ་གསུམ་ལ་། རྨད་དུ་བྱུང་བའི་ལེའུ་བཞི་བཅུ་ཞེ་གསུམ་དང་། བྱང་ཆུབ་སེམས་བདེ་འབྱམས་རིན་པོ་ཆེ་དང་། ལྟ་བ་བལ་ནག་ལ་སོགས་པའི་འགྲེལ་བ་དང་། ས་བཅད་དང་། ཡིག་ཆུང་དང་བཅས་པ་དང་།
ཉང་སྟོད་ཁྲོ་གངས་སུ་དྲང་ང་ཤག་ཚུལ་གྱིས་བྱས་པའི་སེམས་སྡེ་(བདེ་)བཅོ་བརྒྱད་ཀྱི་རྒྱུད་རྣམས་དང་། ཀུན་བྱེད་རྒྱལ་པོ་དང་། མདོ་བཅུ་གསང་བ་དང་། ཡེ་ཤེས་གསང་བ་དང་། འགྲེལ་བ་དང་ས་བཅད་དང་། དབང་བསྐུར་གྱི་མན་ངག་དང་། སྒོམ་པའི་མན་ངག་དང་། སེམས་ཉམས་ཀྱི་མན་ངག་དང་། སྲིད་པ་རྒྱུད་ལུང་ལ་སོགས་པ་དང་། མ་མོའི་རྒྱུད་ལུང་ལ་སོགས་པ་མ་མོའི་ཆོས་ཐམས་ཅད་དང་།
གཞན་ཡང་རྒྱལ་པོའི་ཆོས་ལྔ་ལ་སོགས་ཏེ། རྒྱུད་དང་། འགྲེལ་བ་དང་། མན་ངག་དང་། ཆོ་གར་མིང་བཏགས་(བཏབས་)པ་དཔག་ཏུ་མེད་དོ།
ཕྱིས་གསར་དུ་བྱུང་བའི་རྒྱུད་དང་། འགྲེལ་བ་དང་། མན་ངག་དང་། སྒྲུབ་ཐབས་ལ། ཨ་ཙརྱ་དམར་པོས་བྱས་པའི་ཕྱག་རྒྱ་ཆེན་པ་ཐིག་ལེ་དང་། གསང་ཆེན་ཐིག་ལེ་དང་ཡེ་ཤེས་སྙིང་པོའི་རྒྱུད་དང་། དེ་དག་གི་འགྲེལ་བ་དང་། ཆར་ཡང་རྣམ་གསུམ་དང་རིན་ཆེན་སྙེ་མ་དང་། རིན་ཆེན་ཐིག་པ་དང་། དབང་གི་མན་ངག་ལ་སོགས་པ་དང་། སྒྲུབ་ཐབས་མང་པོ་དང་།
དབང་རིན་ཆེན་འཁོར་ལོ་ལ་སོགས་པའི་མན་ངག་རྒྱལ་པོ་ཨིནྡྲ་བྷུ་ཏིས་མཛད་ཟེར་བ་དང་། སྒྲོན་གསལ་གྱི་ཏིཀྐ་བྷ་བཱ་མ་དང་། རིམ་ལྔའི་འགྲེལ་བ་ཀླུའི་བྱང་ཆུབ་ཀྱིས་མཛད་ཟེར་བ་དང་། ཀུན་རིག་རྩ་བའི་དཀྱིལ་འཁོར་གྱི་ཆོ་ག་གསར་མ་ལེའུ་ཉི་ཤུ་རྩ་བཞི་པའི་འགྲེལ་བ་དང་། མན་ངག་དང་། དེའི་སྒྲུབ་ཐབས་དང་བཅས་པ་དང་། ཨོ་རྒྱན་གྱི་ཡུལ་ནས་སེམས་ཕྱོགས་ཀྱི་ཆོས་འབྱུང་ཟེར་ཏེ། བྱས་པ་སྲོག་འབྱུང་ནམ་མཁའི་རྒྱུད་འགྲེལ་བ་དང་བཅས་པ་དང་། དེའི་བཤད་རྒྱུད་དང་། གླང་དཔལ་གྱི་(ཆད་)ཡེ་ཤེས་ཀྱིས་(ཀྱི་)བསྒྱུར་བའི་ཕྱིག་ན་རྡོ་རྗེ་གོས་སྔོན་ཅན་གྱི་རྒྱུད་དང་། འགྲེལ་བ་དང་། སྒྲུབ་ཐབས་དང་། སྦྱིན་སྲེག་(སྲེགས་)གི་ཆོ་ག་དང་། སྒྲུབ་ཐབས་བྷ་བཱ་མ་ཆེ་ཆུང་ལ་སོགས་པ་དཔག་ཏུ་མེད་པ་དང་།
པཎྜི་ཏ་མེེ་ཏྲི་པའི་ཆོས་ལ། རིན་པོ་ཆེའི་ཕྲེང་བ་དང་། ན་ག་ཛུ་ནས་མཛད་ཟེར་བའི་ཕྱག་རྒྱ་བཞིོ་པ་དང་། ཕྱག་རྒྱ་ལྔ་པ་དང་། དབང་རྣམ་པར་ངེས་པ་རྩ་འགྲེལ་དང་བཅས་པ་དང་། ཕྱག་རྒྱ་བཞི་པའི་མན་ངག་དང་། སེམས་འཛིན་རྣམས་དང་། རྣལ་འབྱོར་མའི་བྱིན་རླབས་དང་། རྡོ་རྗེ་ཕག་མོའི་བྱིན་རླབས་དང་སྒྲུབ་ཐབས་མུ་རྟེགས་པ་དང་བསྲེས་ནས་སྣང་བས་བྱར་མི་རུང་ངོ་།
གཞན་ཡང་མན་ངག་གསེར་ཕྲེང་ལ་སོགས་པ་དོ་ཀོ་ཥའི་གླུ་ལ་བསླད་པ་དང་། བལ་པོ་ཤྲཱི་སིང་ཧའི་གླུ་ལ་བསླད་པ་ལ་སོགས་པ་དང་། རྡོ་རྗེ་མདའ་ཀ་མ་དང་།
འདི་རྣམས་གང་ཡང་། ཡང་དག་པའི་ལམ་མ་ཡིན་ཞིང་། བླ་ན་མེད་པའི་བྱང་ཆུབ་ཐོབ་པར་མི་འགྱུར་བས། སྐྱབས་གནས་དང་ལམ་དུ་སུས་ཀྱང་བྱར་མི་རུང་ངོ་།
རབ་ཏུ་བྱུང་བ་རྣམས་ཀྱིས་ཀྱང་འདུལ་བ་ལྟར་བསྲུང་ཞིང་། བཀའི་གསང་སྔགས་ལ་ཞུགས་པ་རྣམས་ཀྱིས་ཀྱང་འདུལ་བ་ལ་བརྟེན་པ་དང་མི་འགལ་བར། ཀྲི་པ་ཡ་ (ཨུ་པ་)དང་། ཡོ་ག་དང་། གསང་བ་འདུས་པ་ལ་སོགས་པའི་བར་ལ། དམ་ཚིག་མ་ཉམས་པར་བྱས་ལ་འབད་དོ།
ཤེས་རབ་ཀྱི་རྒྱུད་ནི་མཆོག་ཏུ་གྱུར་པ་ཡིན་ཡང་། དགོངས་པ་ཅན་གྱི་ཚིག་དོན་མ་ཤེས་ནས། རབ་ཏུ་བྱུང་བ་བསླབ་པ་དང་ཕྲལ་བ་མང་བས་མ་བྱས་ཀྱང་འགལ་བ་མེད་པ་ཙམ།
ཁྱད་པར་དུ་རྫོགས་པ་ཆེན་པོའི་ལྟ་བ་མུ་སྟེགས་ཀྱི་རིམ་པ་དང་བསྲེས་པས། འདི་བྱས་ན་ངན་སོང་གི་ལམ་དུ་འགྲོ་བར་འགྱུར་ཞིང་། བླ་ན་མེད་པའི་བྱང་ཆུབ་ལ་གེགས་བྱེད་པས་རྣམ་པ་ཐམས་ཅད་དུ་བྱར་མི་རུང་ངོ་། །
བོད་ཀྱིས་བྱས་པའི་སྔགས་དང་ཡི་གེ་ལ། མི་གཡོ་བའི་སྔགས་ལ་བརྟེན་ནས་ཕྱག་ན་རྡོ་རྗེ་སྒྲུབ་ཐབས་ཡིན་ཟེར་བ་དང་། གནོད་སྦྱིན་ལག་ན་རྡོ་རྗེའི་(རེ་)སྔགས་ལ་བརྟེན་ནས། བཅོམ་ལྡན་འདས་ཕྱག་ན་རྡོ་རྗེའི་སྒྲུབ་ཐབས་དང་མན་ངག་ཡིན་ཟེར་བ་དང་། གཉན་ཨ་ཙརྱ་དཔལ་དབྱངས་ཀྱིས་བྱས་པའི་སྒྲོན་མ་རྣམ་དྲུག་དང་། གཏོར་མ་དང་། འཕྲིན་ལས་དང་། མན་ངག་ཏུ་བྱས་པ་དང་། གཞན་ཡང་བོད་ཀྱིས་བྱས་པའི་སྒྲུབ་ཐབས་མང་དུ་ཡོད་པས་བློ་གཏད་དུ་མི་གཏུབ། འཁོར་བ་ངན་སོང་གི་ལམ་ཡིན་ནོ། བཀའ་གདམས་ཀྱི་ཆོས་རྒྱུད་དུ་གྲགས་པ་འདི་རྣམས་ཀྱིས་(ཀྱི་)ཆོས་ལོག་འདི་རྣམས་ཉམས་སུ་མི་བླང་ངོ་། །
ཕོ་བྲང་ཞོ་བ་འོད་ཀྱིས་བོད་ཀྱི་ཆོས་པ་རྣམས་ལ་བརྫངས་པའོ། །
རྩི་ཤིང་རིག་པ།
རྩི་ཤིང་རིག་པ་ནི་མཚན་རིག་གི་ཐོག་ནས་རྩི་ཤིང་བཤད་པ་ལ་ཟེར།
བེ་རི་ལིམ།
བེ་རི་ལིམ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Beརེད།
ཟླ་༡༠ཚེས་༢ཉིན་
ཟླ་༡༠ཚེས་༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༧༥པ་ཡིན། ལོ་མཇུག་ལ་ད་དུང་ཉིན་༩༠ཡོད།
ཧབ། ཧབས།
ཧབ། ཧབ། ཧབས། ཧབས།
བུལ་རྫས།
བུལ་རྫས་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Naརེད།
དཀར་གཡའ།
དཀར་གཡའ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Mgརེད།
ཟླ་༡༠ཚེས་༣ཉིན་
ཟླ་༡༠ཚེས་༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༧༦པ་ཡིན། ལོ་མཇུག་ལ་ད་དུང་ཉིན་༨༩ཡོད།
ཟླ་༡༠ཚེས་༤ཉིན་
ཟླ་༡༠ཚེས་༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༧༧པ་ཡིན། ལོ་མཇུག་ལ་ད་དུང་ཉིན་༨༨ཡོད།
༢༣ (གྲངས་ཀ།)
༢༣ནི་རང་བྱུང་གི་གྲངས་ཞིག་སྟེ་༢༢པའི་རྗེས་མ་དང་༢༤པའི་སྔོན་དུ་ཡིན།
དཀར་ཤམ།
དཀར་ཤམ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Caརེད།
༢༢ (གྲངས་ཀ།)
༢༢ནི་རང་བྱུང་གི་གྲངས་ཞིག་སྟེ་༢༡པའི་རྗེས་མ་དང་༢༣པའི་སྔོན་དུ་ཡིན།
༡༩༥༦ལོ།
༡༩༥༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མོལ།
མོལ​་(མཚོན་རྟགས།: mol)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
གསལ་བཤད།
analia
དུག་སེལ།
དུག་སེལ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Kརེད།
ཟླ་༡༠ཚེས་༥ཉིན་
ཟླ་༡༠ཚེས་༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༧༨པ་ཡིན། ལོ་མཇུག་ལ་ད་དུང་ཉིན་༨༧ཡོད།
ཟླ་༡༠ཚེས་༦ཉིན་
ཟླ་༡༠ཚེས་༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༧༩པ་ཡིན། ལོ་མཇུག་ལ་ད་དུང་ཉིན་༨༦ཡོད།
ཁེན།
ཁེན་(མཚོན་རྟགས།: cd)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཀ་དམ་པ་བདེ་གཤེགས
ཀ་དམ་པ་བདེ་གཤེགས
ཁོང་ནི་རབ་བྱུང་གཉིས་པའི་ཆུ་མོ་སྟག་ལོ་སྟེ་སྤྱི་ལོ1122ལོར་མདོ་ཁམས་སུ་སྐུ་འཁྲུངས། རབ་བྱུང་གསུམ་པའི་ཆུ་ཕོ་བྱི་ལོ་སྟེ་སྤྱི་ལོ་1192 ལོར་སྐུ་གཤེགས། ཁོང་ནི་ཕག་མོ་གྲུ་པའི་གཅུང་པོ་ཡིན། ཁོང་གིས་རབ་བྱུང་གསུམ་པའི་ས་མོ་ཡོས་ལོ་སྟེ་སྤྱི་ལོ1159ལོར་ད་ལྟ་སི་ཁྲོན་ཞིང་ཆེན་གྱི་དཀར་མཛེས་བོད་རིགས་རང་སྐྱོང་ཁུལ་དཔལ་ཡུལ་རྫོང་ཁོངས་སུ་ཀཿ ཐོག་དགོན་པ་གསར་འདེབས་མཛད། ཁོང་ནི་གསང་སྔགས་རྙིང་མའི་སློབ་དཔོན་གྲགས་ཆེན་ཞིག་ཡིན། ཁོང་གི་མཚན་དངོས་ལ་ཤེས་རབ་སེང་གེ་ཞེས་གསོལ། མཚན་གཞན་ལ་སྤོབས་པ་མཐའ་ཡས་ཀྱང་ཞུའོ།།
རྩ་བ།
རྩ་བ་ནི་རྩི་ཤིང་གི་ཡན་ལག་ཞིག་སྟེ་ས་ངོས་འོག་ལ་སྐྱེས་པ་ཞིག་ལ་ཟེར།
གསལ་བཤད།
དངོས་པོའི་འབྱུང་ཁུངས་གི་དོན་འདོན་ཏེ་ དཔེར་ན་  ལྗོན་ཤིང་ལ་ཆ་མཚོན་ན་  རྩ་བ་ལས་ཡལ་ག་རྒྱས་ དོན་གྱི་གལ་ཆེ་མིན་གནས་ལུགས་འདོན་པ་ དཔེར་ན་   ཡར་རྒྱས་ཀྱི་རྩ་བ་ནི་མཐུན་སྒྲིལ་ཡིན་ནོ་
ཀ་མ་པ་ཤེས་རབ་འོད
ཀ་མ་པ་ཤེས་རབ་འོད	ཁོང་ནི་རབ་བྱུང་དང་པོའི་མེ་མོ་བྱ་ལོ་སྟེ་སྤྱི་ལོ1057ལོར་ཡུལ་ལན་པ་མདའ་ལ་སྐུ་འཁྲུངས། རབ་བྱུང་གཉིས་པའི་ལྕགས་མོ་ཕག་ལོ་སྟེ1131ལོར་སྐུ་གཤེགས། ཁོང་གིས་སྤྱིར་དགེ་བའི་བཤེས་གཉེན་མང་པོ་ལ་བསྟེན་ནས་མདོ་སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པ་མཛད། རབ་ཏུ་བྱུང་བའི་མཚན་ལ་ཤེས་རབ་འོད་ཅེས་གསོལ། དེ་ནས་དགོན་པ་བ་འཛེང་དབང་ཕྱུག་རྒྱལ་མཚན་དང་མཇལ་ཞིང་ལྟོ་གོས་ཆོས་གསུམ་གྱིས་ལེགས་པར་བསྐྱངས། སྒྲུབ་པ་ཉམས་ལེན་མཛད་པས་མངོན་པར་རྟོགས་པའི་ཡོན་ཏན་ཡང་ཚད་མེད་པ་དང་ལྡན་པ་ཡིན། དུས་ཕྱིས་སུ་ཁོང་གིས་ཀམ་དགོན་པ་གསར་འདེབས་མཛད་ཅིང་གྲྭ་པ་བདུན་བརྒྱ་ཙམ་ནས་དེའི་ཚོགས་པ་ཡུན་རིང་དུ་བསྐྱངས། ཁོང་ལ་ཕྱི་རོལ་གྱི་དངོས་པོ་ངན་པ་རྣམས་བཟང་པོར་བསྒྱུར་ནུས་པའི་ཏིང་ངེ་འཛིན་བརྟན་པོ་ཡང་མངའ། དེ་ནས་བསྟན་འགྲོའི་དོན་ཆེན་ལེགས་པར་གྲུབ་སྟེ་དགུང་ལོ་བདུན་ཅུ་རྩ་ལྔ་པར་དགོངས་པ་ཆོས་དབྱིངས་སུ་གཤེགས། ཁོང་ནི་དགོན་པ་བའི་བུ་ཆེན་བཞིའི་ཡ་གྱལ་ཞིག་ཡིན་ནོ།།
ཟླ་༡༠ཚེས་༧ཉིན་
ཟླ་༡༠ཚེས་༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༠པ་ཡིན། ལོ་མཇུག་ལ་ད་དུང་ཉིན་༨༥ཡོད།
གཞུ་ཚད།
གཞུ་ཚད་(མཚོན་རྟགས།: rad)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཟླ་༡༠ཚེས་༨ཉིན་
ཟླ་༡༠ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༡པ་ཡིན། ལོ་མཇུག་ལ་ད་དུང་ཉིན་༨༤ཡོད།
༢༥ (གྲངས་ཀ།)
༢༥ནི་རང་བྱུང་གི་གྲངས་ཞིག་སྟེ་༢༤པའི་རྗེས་མ་དང་༢༦པའི་སྔོན་དུ་ཡིན།
ཕ་སི་ཁལ།
ཕ་སི་ཁལ་(མཚོན་རྟགས།: Pa)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཟླུམ་ངོས་ཚད།
ཟླུམ་ངོས་ཚད་(མཚོན་རྟགས།: sr)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཟླ་༡༠ཚེས་༩ཉིན་
ཟླ་༡༠ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༢པ་ཡིན། ལོ་མཇུག་ལ་ད་དུང་ཉིན་༨༣ཡོད།
ཕོ་བྲང་ཞི་བ་འོད་
ཕོ་བྲང་ཞི་བ་འོད་ཀྱི་བཀའ་ཤོག
ཨོཾ་སྭ་སྟི་སི་དདྷཾ། པུ་ཧྲངས་ཀྱི་ཕོ་བྲང་ཞི་བ་འོད། གསང་སྔགས་ཀྱི་ནང་གི་རྒྱུད་དང་། འགྲེལ་པ་དང་། སྒྲུབ་ཐབས་དང་། དཀྱིལ་འཁོར་ཆོ་ག་མཐའ་དག་ལ་མཁས་པའི་ཞལ་སྔ་ནས་མཛད་དེ། བོད་ཀྱི་རྒྱལ་ཁམས་ཀྱི་བསྟན་པ་ལ་གནས་ཤིང་། རྡོ་རྗེ་ཐེག་པ་ལ་ཞུགས་པ་རྣམས་ལ་བརྩེ་བར་དགོངས་ནས། ཆུ་ཕོ་སྤྲེའུ་ལོ་ལ་བཀའ་ཤོག་བརྫངས་པ།
སྔར་གྱི་དུས་ཀྱི་ཕྱི་རྒྱུད་ཀྱི་ངན་སོང་སྦྱོང་རྒྱུད་ཀྱི་འགྲེལ་བ་ཆེ་ཆུང་ངམ་རྒྱན་དམ་པ་ལ་སོགས་པ་ཆོ་ག་ཆེ་ཕྲན་མང་དུ་ཡོད་པ་རྣམས་དང་། ཁམས་ནས་བྱུང་བ་རྣམས་ལ་མ་ནོར་བ་ཆེར་མེད། དེའང་འདི་དང་མཐུན་པར་དཔྱད་ན། ཀྲི་ཡའི་ཆ་ག་རྣམས་དང་། འགྲེལ་བ་ལྟར་བཅོས་པའི་བསྙེལ་རྣམས་དང་།
ནང་པ་ལ། སྒྱུ་འཕྲུལ་གྱི་རྒྱུད་ལ་བཅུ་གསུམ་པ་དང་། བཅུ་དགུ་པ་དང་བཞི་བཅུ་པ་དང་། བརྒྱད་བཅུ་པ་དང་། ལེའུ་ལག་ལ་སོགས་པ་རྣམས་ནི་འདྲེས་མར་སྣང་། ཟུར་ཤཱཀྱ་འབྱུང་གནས་ལ་སོགས་པས་བྱས་པའི་གསང་བ་སྙིང་པོའི་འགྲེལ་བ་སྤར་བཀབ་དང་། སྒྱུ་འཕྲུལ་བརྒྱད་ཅུ་པའི་འགྲེལ་བ་རྣམས་དང་། མི་བཅུ་དྲུག་པ་ལ་སོགས་པའི་འགྲེལ་བ་རྣམས་དང་།  རྡོ་རྗེ་ལས་རིམ་ལ་སོགས་པའི་སྒྲུབ་ཐབས་དང་། ཆོ་ག་ཆེ་ཕྲན་རྣམས་དང་། དར་རྡོ་རྗེ་དཔལ་གྱི་གྲགས་པས་བྱས་ཟེར་མདོ་ལྔ་མ་ལ་ཟུར་ཆེ་ཆུང་གིས་(གྱིས་)པའི་འགྲེལ་བ་རྣམས་དང་། ཁྲོལ་ལོ་གཏིང་(སྟིང་)རྫོགས་དང་། ཐེག་ཆེན་སྒྲོལ་མ་དང་། རྣལ་འབྱོར་ལམ་རིམ་དང་། རྣལ་འབྱོར་མིག་གི་སྒྲོན་མ་ལ་སོགས་པའི་སྒྲུབ་ཐབས་རྩ་འགྲེལ་རྣམས་དང་། མྱ་ངན་ལས་འདས་པ་ཆེ་ཆུང་ལ་སོགས་པ་དང་། ཕུར་བའི་རྒྱུད་ལ་ཁུ་བྱུག་རོལ་པ་དང་། དེའི་བཤད་རྒྱུད་ཀི་ལ་ཡའི་སྔགས་དང་། དགོངས་པ་ལུང་སྟོན་དང་། གསང་པ་གཏེར་སྦས་དང་། རྡོ་རྗེ་གསལ་བཀོད་དང་། ཀི་ལ་སྔགས་ཆུང་ངུ་དང་། བྱི་ཏོའི་རྒྱུད་དུ་གསོལ་བ་དང་། སྟག་མོ་ཁ་གདངས་(བསྡངས་)དང་།  ཕག་མོ་ཁ་གདངས་(བསྡངས་)དང་། གསང་ཕུར་ཁ་གདངས་(བསྡངས་)དང་། འཚུབས(ཚུབ་)ནག་རོལ་པ་དང་། ཞེ་སྡང་སེམས་སུ་དག་པའི་རྒྱུད་དང་། གསང་སྔགས་དྲུག་གི་རྒྱུད་དང་། འགྲེལ་སྡང་བ་དང་། ཆོ་གར་བཅས་པ་དང་། འཕྲོས་པ་(པས་)མན་ངག་གི་རྒྱུད་ལྔ་ཟེར་ཏེ། ཆགས་རྒྱུད་དང་། གཤིན་རྗེའི་བསྙེལ་རྣམས་དང་།
གཞན་ཡང་གནུབས་(སྣུབས་)སངས་རྒྱས་ཡེ་ཤེས་རིན་པོ་ཆེས་བྱས་པའི་དཔལ་འབར་ཁྲོ་བོའི་རྒྱུད་ལ་སོགས་པ་རྒྱུད་ཀྱི་རྒྱལ་པོ་དྲུག་དང་། བདུད་རྩི་བམ་པོ་བརྒྱད་པ་ལ་སོགས་པ་སྒྲུབ་ཐབས་ཀྱི་རྒྱུད་དང་། སྒྲུབ་ཐབས་དང་བཅས་པ་རྣམས་དང་། ཡང་གནུབས་(སྣུབས་)སངས་རྒྱས་ཡེ་ཤེས་རིན་པོ་ཆེ་བྱས་པའི་རྫོགས་པ་ཆེན་པོ་ནམ་མཁའ་ཆེའི་འགྲེལ་བ་རིག་པའི་ཉི་མ་ལ་སོགས་པ་མན་ངག་ཏུ་གསོལ་བ་དང་། གནོད་སྦྱིན་གྱི་རྒྱུད་རོག་ཏི་དང་། ལྕགས་ཕྱིེ་འབར་བ་དང་། ནག་པོའི་རྒྱུད་དགུ་དང་། ཨ་ཙ་རྱ་མ་དང་། འདྲ་མིན་(མན་)བོང་ལྟོ་མ་ལ་སོགས་པ་ཆོ་ག་དཔག་ཏུ་མེད་པ་དང་། བི་མ་མི་ཏྲས་བསྒྱུར་བའི་སེམས་ཕྱོགས་ཀྱི་ཕྱི་(ཕྱིས་)འགྱུར་བཅུ་གསུམ་ལ་། རྨད་དུ་བྱུང་བའི་ལེའུ་བཞི་བཅུ་ཞེ་གསུམ་དང་། བྱང་ཆུབ་སེམས་བདེ་འབྱམས་རིན་པོ་ཆེ་དང་། ལྟ་བ་བལ་ནག་ལ་སོགས་པའི་འགྲེལ་བ་དང་། ས་བཅད་དང་། ཡིག་ཆུང་དང་བཅས་པ་དང་།
ཉང་སྟོད་ཁྲོ་གངས་སུ་དྲང་ང་ཤག་ཚུལ་གྱིས་བྱས་པའི་སེམས་སྡེ་(བདེ་)བཅོ་བརྒྱད་ཀྱི་རྒྱུད་རྣམས་དང་། ཀུན་བྱེད་རྒྱལ་པོ་དང་། མདོ་བཅུ་གསང་བ་དང་། ཡེ་ཤེས་གསང་བ་དང་། འགྲེལ་བ་དང་ས་བཅད་དང་། དབང་བསྐུར་གྱི་མན་ངག་དང་། སྒོམ་པའི་མན་ངག་དང་། སེམས་ཉམས་ཀྱི་མན་ངག་དང་། སྲིད་པ་རྒྱུད་ལུང་ལ་སོགས་པ་དང་། མ་མོའི་རྒྱུད་ལུང་ལ་སོགས་པ་མ་མོའི་ཆོས་ཐམས་ཅད་དང་།
གཞན་ཡང་རྒྱལ་པོའི་ཆོས་ལྔ་ལ་སོགས་ཏེ། རྒྱུད་དང་། འགྲེལ་བ་དང་། མན་ངག་དང་། ཆོ་གར་མིང་བཏགས་(བཏབས་)པ་དཔག་ཏུ་མེད་དོ།
ཟླ་༡༠ཚེས་༡༠ཉིན་
ཟླ་༡༠ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༣པ་ཡིན། ལོ་མཇུག་ལ་ད་དུང་ཉིན་༨༢ཡོད།
ཅོལ།
ཅོལ་(མཚོན་རྟགས།: J)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཕོ་བྲང་ཞི་བ་འོད་
ཕྱིས་གསར་དུ་བྱུང་བའི་རྒྱུད་དང་། འགྲེལ་བ་དང་། མན་ངག་དང་། སྒྲུབ་ཐབས་ལ། ཨ་ཙརྱ་དམར་པོས་བྱས་པའི་ཕྱག་རྒྱ་ཆེན་པ་ཐིག་ལེ་དང་། གསང་ཆེན་ཐིག་ལེ་དང་ཡེ་ཤེས་སྙིང་པོའི་རྒྱུད་དང་། དེ་དག་གི་འགྲེལ་བ་དང་། ཆར་ཡང་རྣམ་གསུམ་དང་རིན་ཆེན་སྙེ་མ་དང་། རིན་ཆེན་ཐིག་པ་དང་། དབང་གི་མན་ངག་ལ་སོགས་པ་དང་། སྒྲུབ་ཐབས་མང་པོ་དང་།
དབང་རིན་ཆེན་འཁོར་ལོ་ལ་སོགས་པའི་མན་ངག་རྒྱལ་པོ་ཨིནྡྲ་བྷུ་ཏིས་མཛད་ཟེར་བ་དང་། སྒྲོན་གསལ་གྱི་ཏིཀྐ་བྷ་བཱ་མ་དང་། རིམ་ལྔའི་འགྲེལ་བ་ཀླུའི་བྱང་ཆུབ་ཀྱིས་མཛད་ཟེར་བ་དང་། ཀུན་རིག་རྩ་བའི་དཀྱིལ་འཁོར་གྱི་ཆོ་ག་གསར་མ་ལེའུ་ཉི་ཤུ་རྩ་བཞི་པའི་འགྲེལ་བ་དང་། མན་ངག་དང་། དེའི་སྒྲུབ་ཐབས་དང་བཅས་པ་དང་། ཨོ་རྒྱན་གྱི་ཡུལ་ནས་སེམས་ཕྱོགས་ཀྱི་ཆོས་འབྱུང་ཟེར་ཏེ། བྱས་པ་སྲོག་འབྱུང་ནམ་མཁའི་རྒྱུད་འགྲེལ་བ་དང་བཅས་པ་དང་། དེའི་བཤད་རྒྱུད་དང་། གླང་དཔལ་གྱི་(ཆད་)ཡེ་ཤེས་ཀྱིས་(ཀྱི་)བསྒྱུར་བའི་ཕྱིག་ན་རྡོ་རྗེ་གོས་སྔོན་ཅན་གྱི་རྒྱུད་དང་། འགྲེལ་བ་དང་། སྒྲུབ་ཐབས་དང་། སྦྱིན་སྲེག་(སྲེགས་)གི་ཆོ་ག་དང་། སྒྲུབ་ཐབས་བྷ་བཱ་མ་ཆེ་ཆུང་ལ་སོགས་པ་དཔག་ཏུ་མེད་པ་དང་།
པཎྜི་ཏ་མེེ་ཏྲི་པའི་ཆོས་ལ། རིན་པོ་ཆེའི་ཕྲེང་བ་དང་། ན་ག་ཛུ་ནས་མཛད་ཟེར་བའི་ཕྱག་རྒྱ་བཞིོ་པ་དང་། ཕྱག་རྒྱ་ལྔ་པ་དང་། དབང་རྣམ་པར་ངེས་པ་རྩ་འགྲེལ་དང་བཅས་པ་དང་། ཕྱག་རྒྱ་བཞི་པའི་མན་ངག་དང་། སེམས་འཛིན་རྣམས་དང་། རྣལ་འབྱོར་མའི་བྱིན་རླབས་དང་། རྡོ་རྗེ་ཕག་མོའི་བྱིན་རླབས་དང་སྒྲུབ་ཐབས་མུ་རྟེགས་པ་དང་བསྲེས་ནས་སྣང་བས་བྱར་མི་རུང་ངོ་།
གཞན་ཡང་མན་ངག་གསེར་ཕྲེང་ལ་སོགས་པ་དོ་ཀོ་ཥའི་གླུ་ལ་བསླད་པ་དང་། བལ་པོ་ཤྲཱི་སིང་ཧའི་གླུ་ལ་བསླད་པ་ལ་སོགས་པ་དང་། རྡོ་རྗེ་མདའ་ཀ་མ་དང་།
འདི་རྣམས་གང་ཡང་། ཡང་དག་པའི་ལམ་མ་ཡིན་ཞིང་། བླ་ན་མེད་པའི་བྱང་ཆུབ་ཐོབ་པར་མི་འགྱུར་བས། སྐྱབས་གནས་དང་ལམ་དུ་སུས་ཀྱང་བྱར་མི་རུང་ངོ་།
རབ་ཏུ་བྱུང་བ་རྣམས་ཀྱིས་ཀྱང་འདུལ་བ་ལྟར་བསྲུང་ཞིང་། བཀའི་གསང་སྔགས་ལ་ཞུགས་པ་རྣམས་ཀྱིས་ཀྱང་འདུལ་བ་ལ་བརྟེན་པ་དང་མི་འགལ་བར། ཀྲི་པ་ཡ་ (ཨུ་པ་)དང་། ཡོ་ག་དང་། གསང་བ་འདུས་པ་ལ་སོགས་པའི་བར་ལ། དམ་ཚིག་མ་ཉམས་པར་བྱས་ལ་འབད་དོ།
ཤེས་རབ་ཀྱི་རྒྱུད་ནི་མཆོག་ཏུ་གྱུར་པ་ཡིན་ཡང་། དགོངས་པ་ཅན་གྱི་ཚིག་དོན་མ་ཤེས་ནས། རབ་ཏུ་བྱུང་བ་བསླབ་པ་དང་ཕྲལ་བ་མང་བས་མ་བྱས་ཀྱང་འགལ་བ་མེད་པ་ཙམ།
ཁྱད་པར་དུ་རྫོགས་པ་ཆེན་པོའི་ལྟ་བ་མུ་སྟེགས་ཀྱི་རིམ་པ་དང་བསྲེས་པས། འདི་བྱས་ན་ངན་སོང་གི་ལམ་དུ་འགྲོ་བར་འགྱུར་ཞིང་། བླ་ན་མེད་པའི་བྱང་ཆུབ་ལ་གེགས་བྱེད་པས་རྣམ་པ་ཐམས་ཅད་དུ་བྱར་མི་རུང་ངོ་། །
བོད་ཀྱིས་བྱས་པའི་སྔགས་དང་ཡི་གེ་ལ། མི་གཡོ་བའི་སྔགས་ལ་བརྟེན་ནས་ཕྱག་ན་རྡོ་རྗེ་སྒྲུབ་ཐབས་ཡིན་ཟེར་བ་དང་། གནོད་སྦྱིན་ལག་ན་རྡོ་རྗེའི་(རེ་)སྔགས་ལ་བརྟེན་ནས། བཅོམ་ལྡན་འདས་ཕྱག་ན་རྡོ་རྗེའི་སྒྲུབ་ཐབས་དང་མན་ངག་ཡིན་ཟེར་བ་དང་། གཉན་ཨ་ཙརྱ་དཔལ་དབྱངས་ཀྱིས་བྱས་པའི་སྒྲོན་མ་རྣམ་དྲུག་དང་། གཏོར་མ་དང་། འཕྲིན་ལས་དང་། མན་ངག་ཏུ་བྱས་པ་དང་། གཞན་ཡང་བོད་ཀྱིས་བྱས་པའི་སྒྲུབ་ཐབས་མང་དུ་ཡོད་པས་བློ་གཏད་དུ་མི་གཏུབ། འཁོར་བ་ངན་སོང་གི་ལམ་ཡིན་ནོ། བཀའ་གདམས་ཀྱི་ཆོས་རྒྱུད་དུ་གྲགས་པ་འདི་རྣམས་ཀྱིས་(ཀྱི་)ཆོས་ལོག་འདི་རྣམས་ཉམས་སུ་མི་བླང་ངོ་། །
ཕོ་བྲང་ཞོ་བ་འོད་ཀྱིས་བོད་ཀྱི་ཆོས་པ་རྣམས་ལ་བརྫངས་པའོ། །
༡༩༥༥ལོ།
༡༩༥༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཟླ་༡༠ཚེས་༡༡ཉིན་
ཟླ་༡༠ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༤པ་ཡིན། ལོ་མཇུག་ལ་ད་དུང་ཉིན་༨༡ཡོད།
ཀམ་ཀམ་ཆོས་ཀྱི་ཡེ་ཤེས
ཀམ་ཀམ་ཆོས་ཀྱི་ཡེ་ཤེས	ཁོང་ནི་སྤྱི་ལོའི་དུས་རབས་བཅུ་གཅིག་པའི་དུས་སྨད་ཙམ་དུ་སྐུ་འཁྲུངས་པའི་ལོ་ཙཱ་བ་ཞིག་ཡིན། ཁོང་གིས་ཐོག་མར་བོད་ཡུལ་ནས་མདོ་སྔགས་རིག་གནས་དང་བཅས་པར་སློབ་གཉེར་མཛད་ཅིང་། བསྟན་པའི་ཆོས་སྒོར་ཞུགས་ཏེ་དགེ་བསྙེན་གྱི་སྡོམ་པ་མནོས་ཤིང་བསྲུང་བྱ་ཐམས་ཅད་ལེགས་པར་བསྲུངས། དེ་ནས་ཁ་ཆེ་དང་། བལ་ཡུལ། རྒྱ་གར་སོགས་སུ་ཕེབས་ཏེ་པཎ་གྲུབ་མང་པོའི་ཞབས་ལ་གཏུགས་ཤིང་རྒྱ་གཞུང་དང་རྒྱ་ཡིག་བཅས་ལ་སྦྱངས་པ་དཔྱིས་ཕྱིན་པ་མཛད་ནས་བསྟན་བཅོས་གཉིས་ཙམ་བོད་ཡིག་ཏུ་བསྒྱུར་བ་མཛད། ཁོང་གི་བསྒྱུར་རྩོམ་ནི《བཀའ་འགྱུར》ལས《རྒྱུད་ཕྱི་མ་ཕྱག་རྒྱ་ཆེན་པོ་ཐིག་ལེ་རྣལ་འབྱོར་མ་ཆེན་མོའི་རྒྱུད་ཀྱི་རྒྱལ་པོའི་མངའ་བདག》ལེའུ་ཉི་ཤུ་རྩ་བརྒྱད་པ་དང་། 《བསྟན་འགྱུར》 ལས 《དབང་རིན་ཆེན་སྣང་བ》བཅས་བཞུགས་སོ། །
ཟླ་༡༠ཚེས་༡༢ཉིན་
ཟླ་༡༠ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༥པ་ཡིན། ལོ་མཇུག་ལ་ད་དུང་ཉིན་༨༠ཡོད།
༢༧ (གྲངས་ཀ།)
༢༧ནི་རང་བྱུང་གི་གྲངས་ཞིག་སྟེ་༢༦པའི་རྗེས་མ་དང་༢༨པའི་སྔོན་དུ་ཡིན།
ཐེ་སླ།
ཐེ་སླ་(མཚོན་རྟགས།: T)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཁུ་ལོམ།
ཁུ་ལོམ​་(མཚོན་རྟགས།: C)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༢༩ (གྲངས་ཀ།)
༢༩ནི་རང་བྱུང་གི་གྲངས་ཞིག་སྟེ་༢༨པའི་རྗེས་མ་དང་༣༠པའི་སྔོན་དུ་ཡིན།
ཟླ་༡༠ཚེས་༡༣ཉིན་
ཟླ་༡༠ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༦པ་ཡིན། ལོ་མཇུག་ལ་ད་དུང་ཉིན་༧༩ཡོད།
དཀྲོལ་ལེན།
[ནང་དོན་གནད་བསྡུས]
དཔྱད་རྩོམ་འདིར་བོད་ཀྱི་སྲོལ་རྒྱུན་རོལ་ཆ་འབུད་རྡུང་དཀྲོལ་གསུམ་དུ་དབྱེ་སྟངས་དང་། སྒྲ་སྙན་ཞེས་པ་རོལ་ཆ་གང་ལ་ངོས་འཛིན་དགོས་པ། དེ་འབུད་རྡུང་དཀྲོལ་གསུམ་གང་དུ་གཏོགས་པ་ལ་གཞིག་ནས། བོད་ཀྱི་གླུ་གཞས་རིག་གནས་སྒྱུ་རྩལ་གྱི་བྱེ་བྲག་རྡུང་ལེན་ནམ་དཀྲོལ་ལེན་གྱི་ཐ་སྙད་བརྡ་དོན་ལ་རགས་ཙམ་དཔྱད་ཡོད།
[བརྡ་ཆད་གཙོ་བོ།]
རྡུང་ལེན། དཀྲོལ་ལེན། འབུད་རྡུང་དཀྲོལ་གསུམ། གླེང་གཞི། འཇམ་མགོན་ས་པཎ་ཀུན་དགའ་རྒྱལ་མཚན་གྱི་རོལ་མོའི་བསྟན་བཅོས་སུ།
[གླེང་སློང་བ།]
བློ་ངན་གཟུགས་ཀྱིས་ཕོངས་པའང་རུང་།།
རིགས་ངན་ནོར་དང་བྲལ་ཡང་སླ།།
རོལ་མོའི་ཆ་ལ་མཁས་གྱུར་ན།།
ཚོགས་ཀྱི་ནང་ན་རྒྱན་ལྟར་མཛེས།།
འགའ་ཞིག་འགའ་ལ་མི་མཛེས་ཤིང་།།
ལ་ལ་གཞན་ལ་མཛེས་མ་ཡིན།།
མཁས་རྨོངས་སྐྱེས་པ་བུད་མེད་སོགས།།
ཀུན་ལ་མཛེས་པ་རོལ་མོ་ཡིན།།
གཅིག རྡུང་ལེན་ནམ་དཀྲོལ་ལེན་གྱི་ཐ་སྙད་བརྡ་དོན།
ད་བར་ང་ཚོས་གླེང་བཞིན་པའི་རྡུང་ལེན་ནམ་དཀྲོལ་ལེན་ཞེས་པ་དེ་བོད་ཀྱི་གླུ་གར་རིག་གནས་སྒྱུ་རྩལ་གྱི་བྱེ་བྲག་ཅིག་སྟེ། ལོ་ངོ་བཞི་བཅུ་ཡས་མས་ཤིག་གི་ལོ་རྒྱུས་མངའ་ཞིང་། སྒྱུ་རྩལ་གང་ལ་འཇུག་པའི་མགོ་མཇུག་བར་གསུམ་གྱི་འཇོག་དེ་མངའ་རིས་སྒྲ་སྙན་གྱི་སྙན་འཇེབས་དབྱངས་རྟ་ཡིས་སྣ་དྲངས་ནས་ལེན་པའི་རྣམ་པ་ཅན། བརྗོད་བྱེད་སྒང་བ་བོད་ཀྱི་ཕ་སྐད་རྣལ་མའི་ལམ་ནས། འཇིག་རྟེན་གྱི་དགའ་སྐྱོ་ཆགས་སྡང་གི་འགྱུར་བ་གང་ཡང་སྟོན་པ། ངག་གི་ང་རོ་ལ་བོད་མི་རིགས་ཀྱི་དབྱངས་གསལ་སོ་བཞིའི་སྲོག་གི་གདངས་དབྱངས་སྒྱུར་ལུགས་ཀྱིས་ལེགས་པར་འཁྱུད་ཅིང་། འགྲོས་རྡབ་དང་འགྲོས་སྟངས་ཀྱི་དྲག་ཞན་འགྱུར་ལུགས་གསལ་བའི་ཨ་ཁུ་པདྨ་ཚབ་མཚོན་དུ་གྱུར་བའི་ངག་གི་སྒྱུ་རྩལ་དེ་ལ་ཟེར། སྤྱིར་སྒྱུ་རྩལ་འདིར་རྡུང་ལེན་ནམ་དཀྲོལ་ལེན་ཞེས་པའི་མིང་འདི་ཇི་ལྟར་བཏགས་པ་རེད་ཅེ་ན། དེ་ནི་གཞས་པས་མངའ་རིས་སྒྲ་སྙན་ཕྱག་ཏུ་འཆང་ནས་གླུ་ལེན་པའི་རྣམ་པ་གཙོ་བོར་བཟུང་ནས་བཏགས་པ་ཞིག་ཡིན་པ་ང་ཚོས་སྒྲ་སྙན་དཀྲོལ་ལེན་ཞེས་པ་རུ་ཡང་ཧ་ཅང་གསལ། མི་རིགས་དང་མི་རིགས་ཀྱིས་ཕྱི་དངོས་ལ་ལྟ་སྟངས་མི་འདྲ་བའི་ཆ་ནས་མིང་འདོགས་སྟངས་ཀྱང་མི་འདྲ་བ་མང་བོ་ཡོད། སྤྱིར་དོན་གྱི་ངོ་བོ་ཙམ་སྟོན་པའི་སྒྲ་ལ་མིང་ཟེར་ཞིང་། རང་རེའི་བོད་ལ་མཚོན་ན། མིང་ལ་འདོད་རྒྱལ་གྱི་མིང་འདོགས་སྟངས་དང་རྗེས་གྲུབ་ཀྱི་མིང་འདོགས་སྟངས་ཏེ་རིགས་གཉིས་ཡོད། ཐ་སྙད་ཀྱི་ཆ་དུ་མ་མ་འདུས་པར་ངེས་ཚིག་གི་འགྲེལ་བཤད་དང་རྒྱུ་མཚན་གང་ཡང་བརྗོད་རྒྱུ་མེད་པར་རང་འདོད་ལྟར་སྦྱར་བའི་ཐ་སྙད་ཀྱི་སྤྱི་མིང་ལ་འདོད་རྒྱལ་གྱི་མིང་དང་། ཐ་སྙད་ཀྱི་ཆ་དུ་མ་འདུས་ཤིང་ངེས་ཚིག་གམ་རྒྱུ་མཚན་ལ་བརྟེན་ནས་བཏགས་པའི་མིང་ལ་རྗེས་གྲུབ་ཀྱི་མིང་ཞེས་ཟེར། འོ་ན་ང་ཚོས་རྡུང་ལེན་ནམ་དཀྲོལ་ལེན་དུ་འབོད་པའི་མིང་དེ་འདོད་རྒྱལ་གྱི་མིང་ཞིག་རེད་དམ་རྗེས་གྲུབ་ཀྱི་མིང་ཞིག་རེད་ཅེ་ན། སྒྲ་སྙན་རྡུང་ལེན་ནམ་སྒྲ་སྙན་དཀྲོལ་ལེན་ཞེས་པའི་ཚིག་གྲོགས་དེ་སྦྱར་དུས་རོལ་ཆ་སྒྲ་སྙན་དེ་རྡུང་བའམ་དཀྲོལ་ཏེ་གླུ་ལེན་པའི་རྣམ་པ་གཞིར་བཟུང་ནས་བཏགས་པ་ཞིག་ཡིན་པས། ངེས་ཚིག་ལ་བརྟེན་ནས་བཏགས་པའི་མིང་ཞིག་ཡིན་པ་ཤེས་ཐུབ། དེ་བས་མིང་དེ་རྗེས་གྲུབ་ཀྱི་མིང་ཞིག་རེད་ཅེས་པ་དེ་ཡིན། འོ་ན་སྒྲ་སྙན་དེ་བོད་ཀྱི་རོལ་ཆ་འབུད་རྡུང་དཀྲོལ་གསུམ་དུ་དབྱེ་སྟངས་ལས་རིགས་གང་ལ་གཏོགས་ཞེ་ན། དེ་ནི་རྡུང་ལེན་ནམ་དཀྲོལ་ལེན་ཞེས་པའི་མིང་འདིའི་བརྡ་དོན་འཁྲུལ་སྤོང་གི་གནད་གཙོ་བོ་ཡིན། གལ་ཏེ་སྒྲ་སྙན་དེ་བརྡུང་བྱའི་རོལ་ཆ་རུ་གཏོགས་ན་སྒྲ་སྙན་རྡུང་ལེན་ཟེར་དགོས་ལ། སྒྲ་སྙན་དེ་དཀྲོལ་བྱའི་རོལ་ཆ་རུ་གཏོགས་ན་སྒྲ་སྙན་དཀྲོལ་ལེན་ཞེས་བོས་ན་འགྲིག་ཅེས་པ་ཡིན།
གཉིས་པ། སྒྲ་སྙན་ཞེས་པ་རོལ་ཆ་གང་ལ་ངོས་འཛིན་དགོས།
སྤྱིར་སྒྲ་སྙན་ཞེས་པ་དོན་གྱི་ཁྱད་པར་སྟོན་པའི་ཚིག་གི་དབང་དུ་བྱས་ན། སྒྲ་དེ་རྣ་པར་འབབ་པའི་དོན་དུ་གོ་ཡང་། དོན་གྱི་ངོ་བོ་སྟོན་པའི་མིང་གི་དབང་དུ་བྱས་ན་བོད་ཀྱི་གནའ་བོའི་ལོ་རྒྱུས་ཡིག་ཚགས་སུ་ཏམ་བུ་ར་དང་། མངའ་རིས་པ་རྣམས་ཀྱིས་རྒོད་པོ་རུ་འབོད་ཅིང་། དབུས་གཙང་ཁུལ་དང་ཨ་མདོ་བས་མངའ་རིས་སྒྲ་སྙན་ནམ་སྒྲ་སྙན་དུ་འབོད་པའི་རོལ་ཆ་བྱེ་བྲག་ཅིག་སྟེ། གཤམ་གྱི་རི་མོ་ལྟར་གྲུབ་གཞིར་སྒྲ་མགོ་དང་ཡས་སྒ། གཞུང་རྟ། ཁ་ཤིང་། རྫིང་ཆེན། རྫིང་ཆུང་། ཏི་པི། སྤ་ལོ། སྒྲ་ཁ། རྒྱུད་སྐུད། （སྲོལ་རྒྱུན་ལྟར་ན་སྒྲ་སྙན་གྱི་རྒྱུད་སྐུད་ར་ལུག་གི་རྒྱུ་མ་དང་ཟོག་གི་རྒྱུས་པ། དར་སྐུད་སོགས་ལས་བྱས་པ་དང་། དེང་འདིར་འགྱིག་སྐུད་དང་། རྣོ་སྐུད་ཐོག་འགྱིག་སྐུད་དམ་དར་སྐུད་ཀྱིས་དཀྲིས་པའང་མཐོང་རྒྱུ་འདུག）རྒྱུད་ལོང་སོགས་འཛོམས་པའི་སེན་དཀྲོལ་རྒྱུད་སྦྲེང་རོལ་ཆ་དེར་ངོས་འཛིན་དགོས་མོད། དེང་འདིར་དེ་ལ་པི་ཝང་དུ་འབོད་མཁན་ཡང་མང་བོ་འདུག
གསུམ་པ། བོད་ཀྱིས་རོལ་ཆ་འབུད་རྡུང་དཀྲོལ་གསུམ་དུ་དབྱེ་སྟངས་ལས་སྤྲོས་པའི་སྒྲ་སྙན།
མཇུག་སྡོམ།
མདོར་ན་རྡུང་ལེན་ཞེས་པའི་གདགས་གཞིའི་དོན་སྟོན་ཡུལ་ནི་རོལ་ཆ་སྒྲ་སྙན་གྱི་དབྱངས་རྟ་དང་འགྲོགས་ནས་གཞས་འཐེན་པའི་རྣམ་པ་གཞིར་བཟུང་ནས་བཏགས་པའི་བོད་ཀྱི་གླུ་གཞས་རིག་གནས་སྒྱུ་རྩལ་གྱི་བྱེ་བྲག་ཅིག་ཡིན་ལ། རོལ་ཆ་སྒྲ་སྙན་དེ་བོད་ཀྱི་རོལ་ཆ་འབུད་རྡུང་དཀྲོལ་གསུམ་དུ་དབྱེ་སྟངས་ལས་དཀྲོལ་བྱའི་རོལ་ཆའི་ཁོངས་སུ་གཏོགས་པས་ན། ང་ཚོས་ཨུ་ཚུགས་ཀྱིས་ཞྭ་དཔེ་ལྷམ་འགེབས་མི་བྱ་བར་མི་རིགས་གཅིག་གི་རིག་གནས་དེ་རི་རབ་བཞིན་དཔུང་བརྟན་པ་དང་གཙང་བོ་བཞིན་རྒྱུན་རིང་ཆེད། དེ་སྔོན་མ་དག་རྒྱུན་འབྱམས་སུ་སོང་བའི་རྡུང་ལེན་ཞེས་པའི་མིང་དེར་དཀྲོལ་ལེན་ཞེས་ངེས་ཚིག་གིས་ཟིན་མའི་མིང་འདི་བོས་ན་ལེགས་ཞེས་པ་དེ་ཡིན།
དཔྱད་གཞིའི་ཡིག་ཚགས།"༡《རོལ་མོའི་བསྟན་བཅོས།》 རྩོམ་པ་བོ། ས་པཎ་ཀུན་དགའ་རྒྱལ་མཚན། ༡༩༨༨ལོར་པེ་ཅིན་མི་རིགས་དཔེ་སྐྲུན་ཁང་།"༢《མིག་ཡིད་རྣ་བའི་དགའ་སྟོན།》 སྡེ་སྲིད་སངས་རྒྱས་རྒྱ་མཚོས་བརྩམས། ཕྱག་བྲིས་མ།"༣《སྟོད་གཞས་དང་ནང་མའི་གཞས་ཀྱི་བྱུང་ཚུལ་མདོ་ཙམ་བརྗོད་པ།》རྩོམ་པ་བོ། ཞོལ་ཁང་བསོད་ནམས་དར་རྒྱས། ༢༠༡༡ལོར་ཀྲུང་གོའི་བོད་རིག་པ་དཔེ་སྐྲུན་ཁང་།"༤《བོད་ཀྱི་རོལ་དབྱངས་ལོ་རྒྱུད་བསྡུས་གསལ་དཔྱིད་ཀྱི་ཕོ་ཉ།》རྩོམ་པ་བོ། དགེ་འདུན་འཕེལ་རྒྱས། ༢༠༡༣ལོར་བོད་ལྗོངས་མི་དམངས་དཔེ་སྐྲུན་ཁང་།"༥《བོད་ཀྱི་རོལ་ཆའི་ལོ་རྒྱུས་བསྡུས་གསལ་མུ་ཏིག་ཕྲེང་མཛེས།》རྩོམ་པ་བོ། དགྲ་ལྷ་ཟླ་བ་བཟང་བོ། ༢༠༡༡ལོར་ཀྲུང་གོའི་བོད་རིག་པ་དཔེ་སྐྲུན་ཁང་།"༦《བོད་ཀྱི་སྲོལ་རྒྱུན་རོལ་ཆ་སྒྲ་སྙན་ལ་དཔྱད་པ།》རྩོམ་པ་བོ། ནག་འདུའི་ཇོ་དཀར། ༢༠༠༦ལོར་ཀྲུང་གོའི་བོད་རིག་པ་དཔེ་སྐྲུན་ཁང་།"༧《ཟློས་གར་གྱི་སྐོར།》རྩོམ་པ་བོ། ཤར་ཡུལ་ཕུན་ཚོགས་ཚེ་རིང་། ༢༠༡༡ལོར་ཀྲུང་གོའི་བོད་རིག་པ་དཔེ་སྐྲུན་ཁང་།"༨《རོལ་མོའི་འཇུག་སྒོ་སྒྲ་དབྱངས་བློ་འདུན་ཀུན་གྲོལ།》རྩོམ་པ་བོ། གསང་བདག ༢༠༠༡ལོར་མི་རིགས་དཔེ་སྐྲུན་ཁང་།"༩《སྒྲ་སྙན་བློ་གསལ་འཇུག་སྒོ།》རྩོམ་པ་བོ། བཀྲ་ཤིས་རྡོ་རྗེ། བློ་བཟང་ཉི་མ། ༢༠༡༣ལོར་བོད་ལྗོངས་མི་དམངས་དཔེ་སྐྲུན་ཁང་།"༡༠《དུས་གསུམ་ནུབ་པ་མེད་པའི་མཚན་ཡོངས་སུ་གྲགས་པ། 》 བོན་གྱི་དཔེ་རྙིང་ཞིག"༡༡《མདོ་གཟེར་མིག 》 བོན་གྱི་དཔེ་རྙིང་ཞིག"༡༢《མི་ནུབ་མཚན་མདོ།》 བོན་གྱི་དཔེ་རྙིང་ཞིག"༡༣《དུང་དཀར་ཚིག་མཛོད་ཆེན་མོ།》དུང་དཀར་བློ་བཟང་འཕྲིན་ལས་ཀྱིས་རྩོམ་སྒྲིག་མཛད། ༢༠༠༢ལོར་ཀྲུང་གོའི་བོད་རིག་པ་"དཔེ་སྐྲུན་ཁང་།"༡༤《བོད་རྒྱ་ཚིག་མཛོད་ཆེན་མོ།》ཀྲང་དབྱི་སུན་གྱིས་གཙོ་འགན་བཞེས་ནས་རྩོམ་སྒྲིག་བྱས། ༡༩༨༤ལོར་མི་རིགས་དཔེ་སྐྲུན་ཁང་།"༡༥《དག་ཡིག་གསར་བསྒྲིགས།》པདྨ་རྡོ་རྗེས་གཙོ་འགན་བཞེས་ནས་རྩོམ་སྒྲིག་བྱས། ༡༩༧༩ལོར་མཚོ་སྔོན་མི་རིགས་དཔེ་སྐྲུན་ཁང་།"༡༦《བོད་ཀྱི་རོལ་མོའི་ལོ་རྒྱུས་ལ་ཐོག་མར་དཔྱད་པ།》 ཧོར་གཙང་འཇིགས་མེད་ཀྱིས་བརྩམས། ༢༠༠༦ལོར་ལྡི་ལི་བོད་ཀྱི་ཁང་བ་ནས་པར་སྐྲུན་བྱས།"
ཀམ་ཀམ་བརྩོན་འགྲུས་བཟང་པོ
ཀམ་ཀམ་བརྩོན་འགྲུས་བཟང་པོ	ཁོང་ནི་རབ་བྱུང་ལྔ་པའི་ཆུ་མོ་གླང་ལོ་སྟེ་སྤྱི་ལོ1313ལོར་ཀླུང་ཤོད་ཟུར་རེར་སྐུ་འཁྲུངས། རབ་བྱུང་དྲུག་པའི་ཤིང་མོ་གླང་ལོ་སྟེ་སྤྱི་ལོ་1385ལོར་སྐུ་གཤེགས། ཁོང་དགུང་ལོ་བཅུ་པར་འཇམ་དབྱངས་རིན་ཆེན་སེང་གེའི་ཞབས་ལ་གཏུགས་ནས་མཁན་པོ་ཞུས་ཤིང་། མཁན་ཆེན་བརྩོན་འགྲུས་རིན་ཆེན་ལ་སློབ་དཔོན་ཞུས་ཏེ་རབ་ཏུ་བྱུང་ཞིང་མཚན་ལ་བརྩོན་འགྲུས་བཟང་པོ་ཞེས་གསོལ། དགུང་ལོ་ཉི་ཤུ་རྩ་བདུན་པར་རབ་བྱུང་གི་མཁན་སློབ་གཉིས་ལས་བསྙེན་པར་རྫོགས། དེ་ནས་ཆོས་འཁོར་གླིང་དུ་ཕེབས་ཏེ་སློབ་དཔོན་ཤེས་རབ་རྒྱལ་མཚན་དང་། སློབ་དཔོན་བློ་བཟང་གཉིས་ལ་བསྟེན་ནས་འདུལ་བ་ལ་སོགས་པའི་ཆོས་སྐོར་རྣམས་ལེགས་པར་གསན། མཁན་ཆེན་བཀྲ་ཤིས་རིན་ཆེན་དང་། ཆོས་རྗེ་བླ་མ་དམ་པ་བསོད་ནམས་རྒྱལ་མཚན། མཁན་ཆེན་ཆོས་དབང་། སྤྱན་སྔ་རིན་ཆེན་སེང་གེ །བྱ་ཡུལ་བའི་མཁན་པོ་རིན་ཆེན་ཚུལ་ཁྲིམས། སློབ་དཔོན་གཞོན་ནུ་བརྩོན་འགྲུས། སློབ་དཔོན་རིན་ཆེན་བསམ་གྲུབ། མཁན་པོ་བརྩོན་རྒྱལ་རྣམས་ལ་བསྟེན་ནས་མདོ་སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པ་མཛད་ཅིང་སྒྲུབ་པ་ཉམས་ལེན་ཡང་དེ་ལྟར་མཛད། དགུང་ལོ་སུམ་ཅུ་སོ་བདུན་པ་རབ་བྱུང་དྲུག་པའི་ས་མོ་གླང་ལོ་སྟེ་སྤྱི་ལོ1349ལོར་ཀམ་ཀམ་གྱི་གདན་སར་ཕེབས་ཤིང་ལོ་ངོ་སུམ་ཅུ་སོ་ལྔའི་རིང་དུ་གདན་ས་བསྐྱངས་ཏེ་བསྟན་འཛིན་གྱི་སྐྱེས་བུ་མང་དུ་གསོ་སྐྱོང་མཛད་ཅིང་བཤད་སྒྲུབ་ཀྱི་བསྟན་པ་དར་ཞིང་རྒྱས་པར་མཛད། དེ་ནས་བསྟན་འགྲོའི་དོན་ཆེན་ལེགས་པར་གྲུབ་སྟེ་དགུང་ལོ་བདུན་ཅུ་དོན་གསུམ་པར་དགོངས་པ་ཆོས་དབྱིངས་སུ་གཤེགས། ཁོང་ནི་ཀམ་ཀམ་གྱི་གདན་རབས་དགུ་པ་ཡིན་ནོ།།
ཟླ་༡༠ཚེས་༡༤ཉིན་
ཟླ་༡༠ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༧པ་ཡིན། ལོ་མཇུག་ལ་ད་དུང་ཉིན་༧༨ཡོད།
ཀམ་ཀམ་དོན་གྲུབ་དཔལ་བ
ཁོང་ནི་རབ་བྱུང་དྲུག་པའི་ཤིང་མོ་སྦྲུལ་ལོ་སྟེ་སྤྱི་ལོ 1365ལོར་འཕན་ཡུལ་དུ་སྐུ་འཁྲུངས། འདས་ལོ་མི་གསལ། ཁོང་དགུང་ལོ་དགུ་པར་ཡི་གེའི་སྦྱོར་ཀློག་བསླབས་པས་ལེགས་པར་མཁྱེན་ཏེ་བྱིས་པ་ཤེས་རབ་ཅན་དུ་གྲགས། དགུང་ལོ་བཅུ་གསུམ་པར་མཁན་ཆེན་བློ་བཟང་དང་སློབ་དཔོན་གུ་རུ་གཉིས་ལས་རབ་ཏུ་བྱུང་ཞིང་མཚན་ལ་དོན་གྲུབ་དཔལ་བ་ཞེས་གསོལ། དགུང་ལོ་བཅུ་བཞི་པར་མཁན་ཆེན་བློ་བཟང་ལ་ལོ་ངོ་བརྒྱད་ཀྱི་རིང་དུ་བསྟེན་ཏེ་འདུལ་བ་ལ་སོགས་པའི་ཆོས་གཞུང་རྣམས་ལ་ལེགས་པར་སྦྱངས། དགུང་ལོ་ཉི་ཤུ་རྩ་གཉིས་པར་མཁན་ཆེན་ཤཱཀྱ་མི་ཏྲ་སོགས་ལས་བསྙེན་པར་རྫོགས། གཞན་ཡང་གསང་ཕུ་བ་བློ་གྲོས་བརྟན་པ་དང་། མཁས་གྲུབ་རྡོ་རྗེ་རྒྱལ་མཚན། རྡོ་རྗེ་འཛིན་པ་གཞོན་ནུ་རྒྱལ་མཚན། རྣལ་འབྱོར་དབང་ཕྱུག་གཞོན་ནུ་འཕེལ། བྱ་ཡུལ་བློ་གྲོས་རྣམ་དག མཁན་ཆེན་སེང་རྒྱལ་བ། རི་ཁྲོད་པ་མགོན་པོ་ཡེ་ཤེས། སྟག་ལུང་ལོ་ཙཱ་བ་ཤཱཀྱ་བཟང་པོ། ཐང་སག་པ་ཀུན་སྤངས་གཞོན་ནུ་རྒྱལ་མཚན། ཀུན་སྤངས་ཡེ་ཤེས་རྒྱལ་མཚན། མཁས་བཙུན་གཞོན་ནུ་འོད། སྟན་གཅིག་པ་ལུང་གི་རྒྱ་མཚོ་སོགས་ཡོངས་སུ་གྲགས་པའི་དགེ་བའི་བཤེས་གཉེན་རྣམས་ལ་བསྟེན་ནས་མདོ་     སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པར་མཛད་ཅིང་སྒྲུབ་པ་ཉམས་ལེན་ཡང་དེ་ལྟར་མཛད་པས་བསྟན་པའི་བདག་པོར་གྱུར། དགུང་ལོ་ཉི་ཤུ་རྩ་གསུམ་པ་རབ་བྱུང་བདུན་པའི་མེ་མོ་ཡོས་ལོ་སྟེ་སྤྱི་ལོ1387ལོར་ཀམ་ཀམ་གྱི་གདན་སར་ཕེབས་ཤིང་ཡུན་རིང་དུ་གདན་ས་བསྐྱངས། བསྟན་འཛིན་གྱི་སྐྱེས་བུ་མང་དུ་གསོ་སྐྱོང་མཛད་ཅིང་བཤད་སྒྲུབ་ཀྱི་བསྟན་པ་དར་ཞིང་རྒྱས་པར་མཛད། དགུང་ལོ་ལྔ་བཅུ་ང་གཉིས་པ་རབ་བྱུང་བདུན་པའི་མེ་མོ་བྱ་ལོ་སྟེ་སྤྱི་ལོ1417    ལོར《ཆོས་འབྱུང་བསྟན་པ་རིན་པོ་ཆེའི་གསལ་བྱེད》ཅེས་བསྟན་བཅོས་བརྩམས། ཁོང་ནི་ཀམ་ཀམ་གྱི་གདན་རབས་བཅུ་པ་ཡིན་ནོ།།
ལུ་མེན།
ལུ་མེན​་(མཚོན་རྟགས།: lm)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
UTC−05:00
[[File:Timezones2008_UTC-5.png|300x300px|
ལ་ཁི་སི།
ལ་ཁི་སི་(མཚོན་རྟགས།: lx)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
གའུ
གའུ་ནི་གསེར་དང་དངུལ་ལམ་ཡང་ན་ཟངས་སོགས་ཀྱིས་བཟོས་པའི་སྒྲོམ་ཆུང་ཞིག་ཡིན་ཞིང་། དེའི་ཕྱི་རུ་གཡུ་དང་བྱུ་རུ། མུ་ཏིག་སོགས་རིན་པོ་ཆེ་ཡིས་ཤན་འདུག་ལ། ནང་དུ་ལྷ་སྐུ་ཆུང་ཆུང་དང་། གཟུངས་སྔགས་སོགས་ཀྱི་རྟེན་བཞག་ནས་རྐྱེན་ངན་དང་བར་ཆད་བཟློག་པར་བྱེད་པའི་དངོས་པོ་བྱིན་རླབས་ཅན་ཞིག་ཡིན།　སྐེ་རུ་གའུ་འདོགས་པ་ནི་བོད་མི་རིགས་ཀྱི་ཐུན་མོང་མ་ཡིན་པའི་སྲོལ་རྒྱུན་ཞིག་ཡིན་པ་རེད། དེ་ལ་གྲུ་བཞི་དང་སྒོར་མོ་བཅས་དབྱིབས་གཉིས་སུ་མཆིས་ཤིང་། འདོགས་སྲོལ་ཡང་མི་འདྲ་སྟེ། སྐྱེས་པ་རྣམས་ཀྱིས་དབྱིབས་གྲུ་བཞི་ཅན་འདོགས་པ་དང་། སྐྱེས་མ་རྣམས་ཀྱིས་དབྱིབས་སྒོར་མོ་ཅན་འདོགས་པ་ཡིན། དེང་དུས་སུ་ཡུལ་ལུང་སོ་སོར་བཟོ་རྩལ་ཁྱད་དུ་འཕགས་པའི་གའུ་གང་མང་ཞིག་འདུག་ལ། དེ་ལས་བོད་མི་རིགས་ཀྱི་རྒྱུན་རིང་ཞིང་རྫོངས་སྟུག་པའི་བཟོ་ལས་རིག་གནས་རྟོགས་ཐུབ་པར་མ་ཟད། སྲུང་འཁོར་དང་རྒྱན་ཆའི་བདག་ཉིད་གཅིག་པའི་གའུ་ལས་བོད་མི་རིགས་ཀྱི་འབྱམས་ཀླས་པའི་ཆོས་ལུགས་རིག་གནས་ཀྱིས་རྒྱན་ཆས་རིག་གནས་སོགས་བོད་མིའི་འཚོ་བ་ལ་ཤན་ཞུགས་པ་ཡང་རྟོགས་ཐུབ་བོ། །
ཀུན་འདུས་ནོར་བུའི་ལུགས་
བླ་མ་བསྒོམ་སྟངས་ལ་ལུགས་གསུམ་ཡོད། བླ་མ་དང་ཡི་དམ་སངས་རྒྱས་སོགས་ཆ་ཚང་བར་སྒོམ་པ་དེ་ལ་ཁྲོམ་ཚོགས་ཀྱི་ལུགས། བླ་མ་དེ་ཡི་དམ་གྱི་དབུའི་སྟེང་ན་བཞུགས་པར་སྒོམ་པ་དེ་བླ་མ་རིགས་བདག་ཀྱི་ཚུལ་དུ་སྒོམ་པའི་ལུགས། ཡི་དམ་དང་སངས་རྒྱས་བླ་མ་སོགས་མང་པོ་སྒོམ་མི་དགོས་པར་བླ་མ་གཅིག་བསྒོམས་ནས་དེ་ཉིད་སྐྱབས་གནས་ཐམས་ཅད་ཀྱི་ངོ་བོ་ཡིན་པར་བསམ་པ་དེ་ལ་ཀུན་འདུས་ནོར་བུའི་ལུགས་ཤེས་ཟེར་རོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༡༠ཚེས་༡༥ཉིན་
ཟླ་༡༠ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༨པ་ཡིན། ལོ་མཇུག་ལ་ད་དུང་ཉིན་༧༧ཡོད།
པེ་ཁེར།
པེ་ཁེར་(མཚོན་རྟགས།: Bq)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡༩༥༤ལོ།
༡༩༥༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
༣༠ (གྲངས་ཀ།)
༣༠ནི་རང་བྱུང་གི་གྲངས་ཞིག་སྟེ་༢༩པའི་རྗེས་མ་དང་༣༡པའི་སྔོན་དུ་ཡིན།
ཟླ་༡༠ཚེས་༡༦ཉིན་
ཟླ་༡༠ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨༩པ་ཡིན། ལོ་མཇུག་ལ་ད་དུང་ཉིན་༧༦ཡོད།
སྨན་རྩེ།
སྨན་རྩེ།
སྨན་ཚེའི་ཡུལ་ཡང་འབྲི་སྲོལ་ཡོད། སུང་ལྷོ་མའི་རྒྱལ་རབས་གནས་ཡུལ་ནན་ཅིན་དང་ཧང་ཀྲོའུ་གཉིས་ལ་སྨན་རྩེ་ཡུལ་ཟེར།
སི་ཝེད།
སི་ཝེད་(མཚོན་རྟགས།: Sv)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
ཀམ་ཀམ་བསོད་ནམས་རིན་ཆེན
ཀམ་ཀམ་བསོད་ནམས་རིན་ཆེན	ཁོང་ནི་རབ་བྱུང་བཞི་པའི་ཤིང་ཕོ་ཁྱི་ལོ་སྟེ་སྤྱི་ལོ1214ལོར་སྐུ་འཁྲུངས། རབ་བྱུང་ལྔ་པའི་མེ་ཕོ་ཁྱི་ལོ་སྟེ་སྤྱི་ལོ1286ལོར་སྐུ་   གཤེགས། ཁོང་དགུང་ལོ་བཅུ་དགུ་པར་རྣལ་འབྱོར་བྱང་སེང་ལས་རབ་བྱུང་བསྙེན་རྫོགས་ཀྱི་སྡོམ་པ་མནོས་ཏེ་མཚན་ལ་བསོད་ནམས་རིན་ཆེན་དུ་གསོལ། དེ་ནས་ཞིག་པོ་འདུལ་གྲྭ་བ་རིན་ཆེན་འབྱུང་གནས་དང་ཟེམ་ཚེ་རིང་མོ་པ་གཉིས་ལ་སོགས་པའི་དགེ་བའི་བཤེས་གཉེན་རྣམས་ལ་བསྟེན་ཏེ་མདོ་སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པ་མཛད་དེ་མཁས་པའི་དབང་པོར་གྱུར། དགུང་ལོ་བཞི་བཅུ་རྩ་གཅིག་པ་རབ་བྱུང་བཞི་པའི་ཤིང་ཕོ་སྟག་ལོ་སྟེ་སྤྱི་ལོ1254ལོར་ཀམ་ཀམ་གྱི་གདན་སར་ཕེབས་ཤིང་ལོ་ངོ་སུམ་ཅུ་སོ་བཞིའི་རིང་དུ་གདན་ས་བསྐྱངས་ཤིང་བསྟན་འཛིན་གྱི་སྐྱེས་བུ་མང་དུ་གསོ་སྐྱོང་མཛད། དེ་ནས་བསྟན་འགྲོའི་དོན་ཆེན་ལེགས་པར་གྲུབ་སྟེ་དགུང་ལོ་བདུན་ཅུ་དོན་གསུམ་པར་དགོངས་པ་ཆོས་དབྱིངས་སུ་གཤེགས། ཁོང་ནི་ཀམ་ཀམ་གྱི་གདན་རབས་ལྔ་པ་ཡིན་ནོ། །
དྲང་པོ།
དྲང་པོ་ནི་མི་རིགས་སམ་ཆོས་ལུགས་སམ་འཁྲིམས་ཀྱི་ནང་ཀུན་སྤྱོད་ཐོགས་ཀྱི་དྲང་བདེན་བྱེད་པ་ལ་ཟེར།
ཟླ་༡༠ཚེས་༡༧ཉིན་
ཟླ་༡༠ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༩༠པ་ཡིན། ལོ་མཇུག་ལ་ད་དུང་ཉིན་༧༥ཡོད།
ཀོ་ལྕགས།
ཀོ་ལྕགས་ནི་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Crརེད།
བོད་རྒྱལ་ཁབ་ཀྱི་རྒྱལ་གླུ
སྲིད་ཞིའི་ཕན་བདེའི་འདོད་རྒུ་འབྱུང་བའི་གཏེར། །ཐུབ་བསྟན་བསམ་འཕེལ་ནོར་བུའི་འོད་སྣང་འབར།  །བསྟན་འགྲོའི་ནོར་འཛིན་རྒྱ་ཆེར་སྐྱོང་བའི་མགོན།  །འཕྲིན་ལས་ཀྱི་རོལ་མཚོ་རྒྱས།  །རྡོ་རྗེའི་ཁམས་སུ་བརྟན་པས་ཕྱོགས་ཀུན་བྱམས་བརྩེས་སྐྱོང།  །གནམ་བསྐོས་དགའ་བ་བརྒྱ་ལྡན་དབུ་འཕང་དགུང་ལ་རེག  །ཕུན་ཚོགས་སྡེ་བཞིའི་མངའ་ཐང་རྒྱས།  །བོད་ལྗོངས་ཆོལ་ཁ་གསུམ་གྱི་ཁྱོན་ལ་བདེ་སྐྱིད་རྫོགས་ལྡན་གསར་པས་ཁྱབ།  །ཆོས་སྲིད་ཀྱི་དཔལ་ཡོན་དར།  །ཐུབ་བསྟན་ཕྱོགས་བཅུར་རྒྱས་པས་འཛམ་གླིང་ཡངས་པའི་སྐྱེ་རྒུ་ཞི་བདེའི་དཔལ་ལ་སྦྱོར།  །བོད་ལྗོངས་བསྟན་འགྲོའི་དགེ་མཚན་ཉི་འོད་ཀྱིས།  །བཀྲ་ཤིས་འོད་སྣང་འབུམ་དུ་འཕྲོ་བའི་གཟིས།  །ནག་ཕྱོགས་མུན་པའི་གཡུལ་ལས་རྒྱལ་གྱུར་ཅིག །
ཟླ་༡༠ཚེས་༡༨ཉིན་
ཟླ་༡༠ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༩༡པ་ཡིན། ལོ་མཇུག་ལ་ད་དུང་ཉིན་༧༤ཡོད།
ལྷ་ཆོས།
ལྷ་ཆོས་ནི་ལེགས་སྦྱར་གྱི་སྐད་ཀྱི་ནང་འཁྲིམས་སམ་རང་བྱུང་གི་འཁྲིམས་ཟེར་ཞིང་རྒྱ་གར་གྱི་གལ་ཆེའི་ནང་དོན་རིག་པ་དང་ཆོས་ལུགས་ཀྱི་མཚན་ཉིད་ཡིན།
ཧེག་ཐ།
ཧེག་ཐ་(མཚོན་རྟགས།: hm2/ha)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
1hm2 = 104 m2 = 0.1 km2
མེང་ལྕགས།
མེང་ལྕགས་ནི་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Mnརེད།
ཀམ་ཀམ་སངས་རྒྱས་འོད་ཟེར
ཀམ་ཀམ་སངས་རྒྱས་འོད་ཟེར	ཁོང་ནི་རབ་བྱུང་དྲུག་པའི་མེ་ཕོ་ཁྱི་ལོ་སྟེ་སྤྱི་ལོ1346ལོར་སྐུ་འཁྲུངས། རབ་བྱུང་དྲུག་པའི་ས་མོ་བྱ་ལོ་སྟེ་སྤྱི་ལོ1369ལོར་སྐུ་གཤེགས། ཁོང་དགུང་ལོ་བཅུ་གཅིག་པར་མཁན་ཆེན་སེང་གེ་དཔལ་བ་ལས་རབ་ཏུ་བྱུང་ཞིང་མཚན་ལ་སངས་རྒྱས་འོད་ཟེར་ཞེས་གསོལ། གྲོ་སར་ཕེབས་ཏེ་མཁན་ཆེན་འོད་ཟེར་རྒྱལ་པོ་ལས་བསྙེན་པར་རྫོགས། དེ་ནས་ཆོས་འཁོར་གླིང་པའི་སློབ་དཔོན་བྱམས་པ་དང་། སྤྱན་སྔ་རིན་ཆེན་སངས་རྒྱས་ལ་སོགས་པའི་དགེ་བའི་བཤེས་གཉེན་མང་པོར་བསྟེན་ཏེ་མདོ་སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པ་མཛད་པས་ཤེས་རབ་ཆེན་པོ་ཐུགས་རྒྱུད་ལ་འཁྲུངས། དགུང་ལོ་བཅོ་བརྒྱད་པ་རབ་བྱུང་དྲུག་པའི་ཆུ་མོ་ཡོས་ལོ་སྟེ་སྤྱི་ལོ1363ལོར་ཀམ་ཀམ་གྱི་གདན་སར་ཕེབས་ཤིང་ལོ་ངོ་དྲུག་གི་རིང་དུ་གདན་ས་བསྐྱངས། དགུང་ལོ་ཉི་ཤུ་རྩ་བཞི་པར་དགོངས་པ་ཆོས་དབྱིངས་སུ་གཤེགས། དེ་ནས་ལོ་ངོ་སུམ་ཅུ་རྩ་དགུའི་བར་དུ་ཀམ་ཀམ་གྱི་གདན་ས་སྟོངས། ཁོང་ནི་ཀམ་ཀམ་གྱི་གདན་རབས་བརྒྱད་པ་ཡིན་ནོ།།
ཀུན་ལྡན་གཙང་པ་རས་ཆུང་པ་
མཚན་དངོས་ཞི་བ་ཚུལ་ཁྲིམས་ཞུ་ཞིང་། ཡོངས་གྲགས་སུ་ཀུན་ལྡན་རས་པ་ཞེས་འབོད། འགྲོ་མགོན་ཕག་མོ་གྲུ་པའི་སློབ་མ་གྲགས་ཅན་ཞིག་སྟེ། རབ་བྱུང་གསུམ་པའི་ས་འབྲུག(༡༡༤༨)ལོར་གཙང་སྟོད་ཤབ་ཏུ་སྐུ་འཁྲུངས། དགུང་ལོ་ནར་སོན་ནས་རང་ཉིད་ཀྱི་ཁུ་བོ་རྒྱལ་ཚ་རིན་ཆེན་མགོན་མཇལ་བར་དབུས་སུ་ཕེབས་པས་ཁུ་བོ་མཆོག་འགྲོ་མགོན་ཕག་མོ་གྲུ་པའི་སྐུ་དྲུང་དུ་རྗེ་བཙུན་མི་ལའི་རྣམ་ཐར་གསན་ནས་བཞུགས་པ་དང་མཇལ་ཏེ་མཉམ་དུ་གསན་ནས་ང་ཡང་དེ་ལྟ་བུ་ཞིག་བྱེད་འདོད་ཅེས་ཞུས། ཁུ་བོས་འགྲོ་མགོན་ལ་སྔ་ཕྱིའི་ལོ་རྒྱུས་ཞུས་པས་ཤིན་ཏུ་མཉེས་ནས་གདམས་ངག་རྣམས་ཆ་ཚང་བར་གནང་། ཁམས་སུ་ཕེབས་ན་གདུལ་བྱ་ཆེ་ཞེས་ལུང་བསྟན་གནང་ཡང་། ཁྲོ་ཕུར་ཕེབས་ནས་སྒོམ་སྒྲུབ་ལ་བརྩོན་པར་མཛད། གདན་ས་ཕག་མོ་གྲུའི་གཙུག་ལག་ཁང་གི་ནུབ་རྒྱུད་རྣམས་བཞེངས་པའི་འགན་བཞེས་མཛད། དགུང་ལོ་བདུན་ཅུ་པ་རབ་བྱུང་བཞི་པའི་མེ་གླང(༡༢༡༧)ལོར་གཙང་སྟོད་འཇད་ཀྱི་ཤར་ཕྱོགས་བྱ་ཕུག་ཏུ་སྐུ་གཤེགས། ལོ་རྒྱུས་རགས་བསྡུས་ཙམ་ཞིག《ལྷོ་རོང་ཆོས་འབྱུང》ཤོག་གྲངས༢༥༩ནས༢༦༠བར་གསལ་ཞིང《དེབ་ཐེར་སྔོན་པོ》དང《མཁས་པའི་དགའ་སྟོན》གཉིས་སུ་ལོ་རྒྱུས་མདོར་བསྡུས་ཙམ་ལས་མི་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
པེ་ཅིན་གྱི་བོད་པ་
རྩོམ་པ་པོ་གྲགས་ཅན་ལྷ་བྱམས་རྒྱལ་གྱིས་བྲིས་པའི་ལྷུག་རྩོམ་པེ་ཅིན་གྱི་བོད་པ་ཞེས་པ་དེ་མཆོད་མེ་རྩོམ་རིག་དྲ་བའི་སྟེང་བཀོད་མ་ཐག་ཀློག་གྲངས་ཁྲི་གསུམ་ལ་ཉེ་བས།  གངས་རིའི་ཕྱི་ནང་གཉིས་ཀྱི་ཤེས་ཡོན་པའི་སྡེ་དང་སྒྱུ་རྩལ་བའི་སྡེ།   སློབ་གཉེར་བའི་སྡེ་སོགས་ལ་གྲགས་འགུལ་ཆེན་པོ་བཟོས། རྩོམ་འདི་ནི་ལྷུག་རྩོམ་གྱི་ལམ་ནས་བོད་པའི་ལོ་ངོ་སྟོང་གི་ལོ་རྒྱུས་ལ་ཕྱིར་རྟོག་བྱས་ཡོད་དེ། ད་ལྟའི་པེ་ཅིན་གྱི་བོད་པ་ཀུན་གྱི་མཐོང་ཆོས་མྱོངས་སུ་གྱུར་བའི་ལས་དབང་དེའི་གནས་བབ་སྒྱུ་རྩལ་གྱི་ལམ་ནས་སྤྲོས་བརྗོད་བྱས་པ་བརྒྱུད་ནས། བོད་པའི་ལོ་རྒྱུས་ཀྱི་སྤྱིའི་ཕམ་ཁ་ཞིག་ལ་མནོ་བསམ་བཏང་ཡོད་ཅིང་། དེ་ནས་རྒྱབ་ལོགས་སུ་ལུས་པའི་འདས་ཟིན་གྱི་མང་པོ་ཞིག་ལ་ཡང་དོགས་སློང་དང་དེ་ལས་དགག་སྒྲུབ་ཀྱི་རིག་ལམ་ཞིག་སྐྱེས་དགོས་པའི་རེ་བ་ཡང་བྲིས་འདུག  འདི་ནི་རིག་གནས་ཕྱིར་རྟོག་སྐོར་གྱི་ལྷུག་རྩོམ་ཞིག་ཡིན་ཞིང་།  ཐད་ཀར་གནས་ལུགས་ཅི་ཞིག་སྟོན་པར་རྔམས་པའི་བོད་པའི་འབོལ་རྩོམ་དག་དང་བསྡུར་ན་རྩོམ་རིག་གི་ཡིད་འགུག་ནུས་པ་ལྡན་ལ།  ཡང་བརྩེ་དུང་གི་ཡིད་འགྱུར་ཁོ་ན་དམར་རྗེན་དུ་སྟོན་མཁན་དག་དང་བསྡུར་ན་དཔྱོད་ཤེས་ཀྱི་རིག་སྟོབས་མངའ་བས།  ལྷུག་རྩོམ་ཡག་ཤོས་ཤིག་ཏུ་གྱུར་ཡོད་ལ།  ཀློག་མཁན་དག་གིས་དགའ་མོས་ཚད་མེད་བྱེད་པ་ཡང་གནད་འདི་ལ་རག་ལས་བར་སྙམ།
ཁག་དང་པོ་
སྤྱི་ལོ༡༢༦༤ལོར། ས་སྐྱ་བ་འཕགས་པ་བློ་གྲོས་རྒྱལ་མཚན་པེ་ཅིན་དུ་སླེབས། དེ་དུས་པེ་ཅིན་ལ་པེ་ཅིན་དུ་མི་འབོད་པར་ཏ་ཏུའུ་རུ་འབོད་དེ། བོད་སྐད་དུ་ཕལ་ཆེར་རྒྱལ་ས་ཆེན་མོ་ཟེར་བ་མིན་ནམ་སྙམ། དེ་དུས་བྱང་ཕྱོགས་ཀྱི་རྩྭ་ཐང་ཁོབས་ཡངས་ས་དེ་ནས་རི་གཟར་རྦབ་རྡོ་བཞིན་འགྲིལ་ཡོང་བའི་སྐྱ་དམག་གི་དཔུང་ཚོགས་དེས་ཨེ་ཤ་ཡའི་སྐམ་ས་ཆེན་པོ་རྨིག་འོག་ཏུ་བརྫིས་ནས་རིང་ཙམ་ཕྱིན་ཡོད་ཅིང་། མཁུར་མགོ་མཐོ་ལ་དཔྲལ་བའི་དབྱེས་ཆེ་བའི་སོག་དམག་གི་རྟུལ་ཕོད་ཆེན་པོའི་དྲག་སྤྱོད་ཀྱིས་ངོ་ཚུགས་དང་སྐད་རིགས་མི་གཅིག་པའི་མི་རྣམས་བག་ཡོངས་སུ་ཁུམ་པར་བྱས་ཏེ། དེའི་དབང་འོག་དུ་བསྡུས་ཡོད་པར་སྐད། ལོ་དེར་ས་སྐྱ་བ་འཕགས་པ་བློ་གྲོས་རྒྱལ་མཚན་གྱིས་པེ་ཅིན་ནས་ཇིང་གུར་གྱི་ཚ་བོ་སྟེ། སྐབས་དེར་གནམ་འོག་གི་བདག་པོར་གྱུར་ཅིང་ཡོན་རྒྱལ་རབས་ཆེན་མོའི་ཆབ་སྲིད་ཀྱི་ཁྲི་ལ་སེང་གེ་བཞིན་འགྱིང་བའི་ཁུ་པེ་ལའེ་ཟེར་བའི་གོང་མ་ཆེན་མོར་གུས་ཕྱག་ཕུལ། དེས་ཀྱང་དེ་ལ་ཆོས་ལུགས་ལས་དོན་ལ་དོ་དམ་བྱེད་པའི་སྐོར་གྱི་དཔོན་གནས་ཞིག་སྤྲད། སྤྱིར་ཚ་བོ་ཡིན་པ་འདྲ་འདྲ་སྟེ། ཁུ་པེ་ལའེ་ནི་ཝོའོ་ནན་གཙང་བོ་རུ་འབོད་པའི་ཆུ་མོ་ཆུང་ཆུང་ཞིག་གི་འགྲམ་རྒྱུད་དུ་ཕྱུགས་འཚོ་པའི་ཚོ་བ་ཆུང་ཆུང་ཞིག་གི་ཚོ་དཔོན་གྱི་ཚ་བོ་ཡིན་ཞིང་། འཕགས་པ་བློ་གྲོས་རྒྱལ་མཚན་ནི་འཁོན་གྱི་གདུང་རྒྱུད་དེ། ཉེ་ས་ནས་ཡར་དེད་ན་བོད་བཙན་པོའི་སྐབས་ཀྱི་མངའ་བདག་ཁྲི་སྲོང་ལྡེ་བཙན་གྱི་ནང་བློན་ཆེན་པོ་ཞིག་གི་གདུང་རྒྱུད་དང་། རིང་ས་རུ་ཡར་དེད་ན་གདུང་རུས་གཙང་མ་ལྷ་ལས་བབས་པ་ཡིན་ཟེར་པའི་ཆེ་བ་ཞིག་ས་སྐྱ་བ་རང་མིས་བརྩམས་པའི《ས་སྐྱའི་གདན་རབས་ངོ་མཚར་བང་མཛོད》ཅེས་པའི་ཡིག་ཚང་དུ་མཇལ་རྒྱུ་ཡོད། གང་ལྟར་ཀྱང་། སྤྱི་ལོ༡༢༦༤ལོར་བོད་སོག་གི་ཚ་བོ་དེ་གཉིས་དེ་ལྟར་ཞི་བདེ་རྒྱ་མཚོ་དང་ཐག་ཉེ་ལ། གཉིས་ཀའི་ཕ་ཡུལ་དང་ཐག་རིང་བའི་ས་མཐའ་འདི་ནས་ཞལ་མཇལ་དུས། སོ་སོའི་ཐོབ་ཐང་ལ་མཐོ་དམན་གྱི་ཁྱད་པར་གནམ་ས་ལྟ་བུ་ཞིག་བྱུང་ཡོད། ལྷ་ཡི་ཚ་བོས་མི་ཡི་ཚོ་དཔོན་གྱི་ཚ་བོར་ཕྱག་བྱས། མཐོ་སྒང་གི་མི་དམའ་སར་བབས་ཏེ་རྩྭ་ཐང་གི་མི་ལ་མགོ་བོ་དུད། དེ་ནས་བཟུང་། རང་རེའི་ལོ་རྒྱུས་གསེར་ཡིག་གིས་ད་ལྟའི་བར་དུ་འབྲི་མ་ཐུབ་པར་གྱུར་ཅིང་། ལོ་རྒྱུས་ལ་འོད་སྟོང་དེ་བས་ཀྱང་འབར་མ་ཐུབ།
ཟི་ལིང་གི་གྲོགས་པོ་ཞིག་གིས་ང་ལ་ཀུ་རེའི་ཚུལ་དུ་ཁྱེད་ཅག་པེ་ཅིན་གྱི་བོད་པ་དག་གིས་ནི་སོ་སོ་པེ་ཅིན་ན་ཡོད་རྒྱལ་ས་ན་ཡོད་ཅེས་ཆེ་ཆེ་དྲག་དྲག་མ་བྱེད། གཞན་གྱིས་མི་ཤེས་ཀྱང་ངས་ནི་ཧ་གོ་སྟེ། ཁྱེད་རང་ཚོས་ཡིན་མདོག་དང་འཇོན་མདོག་ཅི་འདྲ་བསྟན་རུང་པེ་ཅིན་གྱི་སྤྱི་ཚོགས་ཆེན་པོའི་ཁོངས་སུ་ཁྱེད་ཚོ་ནམ་ཡང་ཚུད་མི་ཐུབ་ལ་སྤྱི་ཚོགས་དེས་ཁྱེད་ཚོ་ནམ་ཡང་ཟུར་དུ་ཕུད་བཞག་ཡོད་ཅེས་ཅོ་འདྲི་བར་བྱེད། དང་ཐོག་ཀུ་རེའི་དེས་ང་ལ་ཕོག་ཐུག་ཅི་ཡང་མ་བཟོས་ཀྱང་པེ་ཅིན་དུ་སྡོད་ཡུན་རིང་བ་དང་བསྟུན་ནས་སྐད་ཆ་དེ་ཡང་དང་བསྐྱར་དུ་ངའི་དྲན་པའི་རྩིག་ལྡེབས་སུ་བྲག་ཅར་འཁོར་ཡོང་། ཕྱིས་སུ་ངས་སྐད་ཆ་འདི་ལ་མནོ་བསམ་གཏོང་སྐབས་དེ་ནི་ཕྱེད་བདེན་ལ་ཕྱེད་རྫུན་མར་གྱུར་བ་ཞིག་ཡིན་པའི་ངེས་རྟོགས་འཆར་བྱུང་བ་དང་། དེ་ནི་ང་ཚོ་པེ་ཅིན་གྱི་བོད་པ་དག་ནི་པེ་ཅིན་གྱི་སྤྱི་ཚོགས་ཆེན་པོར་འདྲེས་མ་ཐུབ་པར་གནས་ཡོད་པ་བདེན་ཡང་དེས་ཟུར་དུ་ཕུད་ནས་བཞག་པ་ནི་མ་ཡིན་པར་ང་ཚོ་བོད་པ་རང་ཉིད་ཀྱིས་སོ་སོ་ཟུར་ལ་བཀྱེད་པའི་རྟུལ་ཞུགས་ཤིག་བཟུང་བས་རེད་སྙམ།
པེ་ཅིན་དུ། བོད་པ་དག་གིས་རང་ཉིད་བོད་པ་ཡིན་པའི་ཐོབ་ཐང་ལ་སྲུང་སྐྱོབ་བྱེད་ཚུལ་ནི་ཟུར་དུ་བཀྱེད་པའི་རྣམ་པ་དེ་རེད། གལ་ཏེ་ཟུར་དུ་མ་བཀྱེད་པར་ནང་དུ་འདྲེས་པར་བྱས་ཚེ། ང་ཚོ་ནི་པེ་ཅིན་གྱི་སྙིམ་མཐིལ་དུ་ལྷུང་བའི་ཁ་བའི་འདབ་མ་དེ་ཡིན་ངེས་ལ། ང་ཚོ་ནང་ལོགས་ཀྱི་ཚ་གདུག་གི་ནང་དུ་བཞག་པའི་མར་རྡོག་ཅིག་དང་མཚུངས། དུས་ཚོད་རིང་བོ་མི་ལོན་པར་ང་ཚོ་ཆུ་ཐིགས་རྒྱ་མཚོར་ལྷུང་བ་བཞིན་ཡར་སྔོན་གྱི་སྒེར་ཚུགས་ཅི་ཡོད་ཡོངས་སུ་ཤོར་ངེས་ལ། ཁ་བ་དེ་གཤེར་གཟུགས་སུ་གྱུར་ཏེ་རླངས་པར་འགྱུར་འགྲོ། མར་རྡོག་དེ་ཞུ་བར་གྱུར་ནས་སྣུམ་གཟུགས་སུ་གྱུར་འགྲོ། མདོར་ན། རང་ཡལ་དུ་འགྲོ་སྲིད་པ་ངེས་གཏན་རེད། དེ་བས་ཀྱང་རང་ཡལ་དུ་འགྲོ་བའི་གོ་རིམ་དེ་ནི་དེ་ལྟར་མགྱོགས་ཤིང་མི་རབས་གཅིག་གི་དུས་ཡུན་ཙམ་གྱིས་ཀྱང་ཆོག ངས་མཚམས་རེར་ལས་གྲོགས་རྒན་རབས་པ་དེ་དག་གི་བོད་སྐད་མི་ཤེས་པའི་ཕྲུ་གུ་དེ་དག་མཐོང་དུས་ཡིད་དུ་སྨྲ་མི་ཤེས་པའི་ཚོར་བ་སྐྱུར་མོ་རེ་སྐྱེས་ཡོང་། དེ་དུས་ལས་གྲོགས་རྒན་རབས་དེ་དག་གིས་ངའི་ཕྲག་པར་ཡང་མོར་རྡེབ་བཞིན་ཁྱོད་ཚོ་གཞོན་རབས་པ་དག་གིས་ཀྱང་མི་འགྱངས་བར་ང་ཚོའི་སྡུག་བསྔལ་འདི་མགོ་ཐོག་ལ་མི་འདོད་བཞིན་དུ་ལེན་དགོས་ཟེར།
དོན་དམ་དུ། འདི་ནི་ས་མཐའ་ཞེས་པའི་ཐ་སྙད་འདིའི་བསྟན་དོན་ལ་ལམ་ཐག་གི་ངོས་ཐད་ནས་འགྱུར་བ་འགྲོ་བཞིན་པ་དང་འབྲེལ་བ་ཡོད་པར་སྙམ། ཡུལ་ཁམས་ཀྱི་བར་ཐག་དེང་རབས་ཀྱི་འགྲིམ་འགྲུལ་ཡོ་བྱད་ཀྱི་མྱུར་ཚད་ལ་བརྟེན་ནས་ཐུང་ངུར་བསྟུངས་བཞིན་པ་འདི་ནི་དོན་གྱི་གནད་འགག་ཅིག་སྟེ། ད་ལྟ་པེ་ཅིན་ནས་ལྷ་སར་མཁའ་ལམ་བརྒྱུད་ན་ཆུ་ཚོད་གསུམ་ཙམ་དང་ལྕགས་ལམ་བརྒྱུད་ན་ཆུ་ཚོད་བཞི་བཅུ་ལས་མི་དགོས། དེ་ནི་དེ་དུས་རྟ་རྒྱབ་ནས་ལོ་དང་ཟླ་བའི་ཡུན་ཚད་ལ་བརྟེན་ནས་པེ་ཅིན་བསྙེགས་ཡོང་མཁན་གྱི་བོད་པ་དེ་དག་གི་བློ་ཡུལ་དུ་ཡང་འཆར་མི་སྲིད་པའི་རྫུ་འཕྲུལ་ལྟ་བུ་ཞིག་ཡིན་སྲིད། འཕགས་པ་བློ་གྲོས་རྒྱལ་མཚན་འདས་བཀྲོངས་སུ་གྱུར་ནས་རིང་བོ་མ་ལོན་པར། སོག་པོས་དྲག་པོའི་སྟོབས་ལ་བརྟེན་ནས་བསྐྱེད་པའི་རྒྱལ་སྲིད་ཀྱི་མངའ་ཁོངས་ཆེན་པོ་དེ་རྒྱ་ནག་པ་རུས་ཀྲུའུ་ཅན། དང་ཐོག་ལག་ཏུ་ཕྲེང་བ་བཟུང་ནས་དམ་ཆོས་གཉེར་མཁན་ཞིག་གིས་མཐའ་མར་རལ་གྲི་བཟུང་སྟེ་ཚལ་བུར་གཏུབས་ཤིང་། སྤྱི་ལོ་༡༣༦༨ལོར་མིང་རྒྱལ་རབས་ཟེར་བ་ཞིག་གསར་དུ་བཙུགས། དང་ཐོག་རྒྱལ་ས་ནན་ཅིན་དུ་འབོད་པའི་ལྷོ་ཕྱོགས་ཀྱི་གྲོང་ཁྱེར་དེ་རུ་གཏན་ཁེལ་ཀྱང་། སྤྱི་ལོ་༡༤༢༡ལོར་རྒྱལ་ས་དེ་སླར་ཡང་བྱང་གི་སྔོན་མའི་ཡོན་གྱི་རྒྱལ་སར་སྤོར། དུས་དེ་ནས་བཟུང་བྱང་གི་རྒྱལ་ས་འདིར་གཞི་ནས་པེ་ཅིན་དུ་འབོད་མགོ་བརྩམས། རྒྱ་བོད་ཀྱི་ལོ་རྒྱུས་ཡིག་ཚང་མང་པོ་ཞིག་ཏུ་འཁོད་པའི་གནས་ཚུལ་ལ་གཞིགས་ན་སྐབས་དེ་ནས་བཟུང་པེ་ཅིན་དུ་ཡོང་མཁན་བོད་པ་རིམ་གྱིས་ཇེ་མང་ནས་ཇེ་མང་དུ་གྱུར་ཡོད་ཚོད་རེད། སྐབས་དེའི་པེ་ཅིན་དུ་སླེབས་པའི་བོད་པ་དག་གི་སྣང་བརྙན་མཚོན་པའི་བརྩམས་ཆོས་ལོ་རྒྱུས་སུ་བཞག་མེད་ཀྱང་། ངས་མཚམས་རེར་པེ་ཅིན་གྱི་གནའ་ཤུལ་རེ་གཉིས་ནས་དེ་དག་གི་རྒྱབ་གཟུགས་མག་མོག་གིས་མཐོང་ཐུབ་པའི་ཉམས་སྣང་སྐྱེས། མཐོ་སྒང་ནས་བབས་ཡོང་བའི་མི་དེ་དག་གིས་ཁལ་རྟ་ཁྱུ་རེ་དེད་ནས་ས་རྡུལ་འཚུབ་འཚུབ་ཀྱིས་པེ་ཅིན་མཁར་སྒོར་སླེབ་ཡོང་དུས། མཁར་གྲོང་གི་མི་རྣམས་ཀྱིས་ཆ་ལུགས་མི་གཅིག་པའི་མི་ཚོ་གཅིག་སྟེ་ལུས་ལ་ངུར་སྨིག་གི་ན་བཟའ་ལྷུག་གྱོན་བྱས་པའི་མི་སྐོར་གཅིག་གིས་མགོ་ལ་གདུགས་བསྐོར་བའི་མི་ཆེན་ནང་འཇུག་སེར་བོ་མནབས་པ་གཅིག་བསྐོར་ནས་ཡོང་བའི་རྣམ་པ་ཡང་ཡང་མཐོང་ཡོད་སྲིད། ནང་འཇུག་སེར་བོ་མནབས་མཁན་དེ་ནི་དམིགས་བསལ་གྱི་ཐོབ་ཐང་ཡོད་པའི་མི་སྣ་གལ་ཆེན་ཞིག་ཡིན་ལས་ཆེ་སྟེ། དེ་ནི་ཕ་ཡུལ་བོད་ཀྱི་ལུང་བ་ནས་ཕེབས་པའི་མི་ཞིག་ཡིན་ལ། ཁོང་ནི་མང་མང་ཞིག་གི་ཚབ་བྱས་ནས་གོང་མར་གུས་ཕྱག་ཕུལ་དུ་ཡོང་མཁན་ཞིག་ཡིན། ཁོང་གིས་བཀའ་བརྒྱུད་པ་དང་དེའི་དད་འབངས་སམ། ཡང་ན་ས་སྐྱ་བ་དང་དེའི་དད་འབངས། ཡང་ན་དགེ་ལུགས་པ་དང་དེའི་དད་འབངས་ཀྱི་ཚབ་བྱས་ནས་རྒྱ་ནག་གོང་མར་གུས་ཕྱག་ཕུལ། ལེགས་སྐྱེས་ཕུལ། འབྲེལ་ཡོད་ཡིག་ཚང་དུ་འཁོད་པ་ལྟར་ན་ཁོང་གི་འཁོར་ཚོགས་ཀྱིས་ཁལ་རྟར་བཀལ་ཡོད་པའི་དོ་ཆས་སུ་རྒྱ་ནག་པས་དགའ་ཞེན་ཚད་མེད་བྱེད་པའི་མུ་ཏིག་དང་། ཐང་ཀ ཟངས་སྐུ། མཆོད་རྟེན་ཆུང་ཆུང་། གཡུ། བྱུ་རུ། བསེ་རུའི་རྭ། སྣམ་བུ། གླ་རྩི། ཤ་རྭ། རྩྭ་སྨན་སོགས་བཅུག་ཡོད་པ་དང་། དེ་མིན་མཐོ་སྒང་གི་རྟ་མཆོག་སོགས་ཀྱང་ཁྲིད་ཡོང་ཡོད་པ་འདྲ། དེ་ལ་གོང་མས་ཀྱང་གསོལ་རས་ཀྱི་ཚུལ་དུ་ཇ་དང་ཚྭ། དར་སྲབ་སོགས་སྐྱེས་ལན་དུ་གནང་། འོན་ཀྱང་། གཟུགས་ཅན་གྱི་གསོལ་རས་འདི་དག་ལོ་དེ་དག་ལ་བོད་པ་དག་པེ་ཅིན་དུ་ཡོང་པའི་དམིགས་བྱ་གཙོ་བོ་མ་ཡིན་པར། གཟུགས་མེད་ཀྱི་འཇའ་ས་དང་། ཐོབ་གོ་ས། མཚན་ཆོ་ལོ་སོགས་གནམ་བསྐོས་གོང་མའི་དྲུང་ནས་ལེན་པར་བྱེད་པ་ནི་པེ་ཅིན་ལ་ཡོང་བའི་དམིགས་ཡུལ་མཐར་ཐུག་དེར་གྱུར་ཡོད། དེ་མིན་ཚེ། ཁོ་ཚོས་སྐྱ་མོ་བཤུལ་ལམ་རིང་མོ་ལོ་དང་ཟླ་ཡིས་བཅད་ནས་པེ་ཅིན་བསྙེགས་ནས་ཡོང་དོན་མེད།
ཁག་གཉིས་པ།
ལོ་ངོ་བརྒྱ་ཕྲག་ཁ་ཤས་ཀྱི་ཡར་སྔོན་གྱི་གནའ་བོའི་མཁར་རྙིང་དེ་ནི་ད་ལྟའི་པེ་ཅིན་དང་བསྡུར་ཐབས་ཡེ་ནས་ཡོད་པ་མ་རེད། དེ་བཞིན་དུ་ད་ལྟ་པེ་ཅིན་དུ་གཞིས་ཆགས་པའི་བོད་པ་དེ་དག་ཀྱང་ལོ་ངོ་བརྒྱ་ཕྲག་ཁ་ཤས་ཀྱི་གོང་རོལ་གྱི་བོད་པ་པེ་ཅིན་དུ་ཡོང་མཁན་དག་དང་བསྡུར་ན། ཞིབ་ཕྲའི་གནས་ཚུལ་ལ་ཧེ་བག་ཆེན་པོ་ཡོད་པ་རེད། ཡིན་ན་ཡང་། ངས་དུས་རྒྱུན་དུ་པེ་ཅིན་ནས་རང་གི་མེས་པོ་དེ་དག་དྲན་ཡོང་། ཁོང་རྣམ་པའི་ཞལ་རས་ཀྱི་རྣམ་འགྱུར་དང་ཁོང་རྣམ་པའི་པེ་ཅིན་གྲོང་གི་འཚོ་བ་སོགས་ཡང་ཡང་དྲན་ཡོང་། དེ་ལྟ་བུའི་དྲན་ཚོར་གྱི་ཁྲོད་ནས་ངས་ཁོང་ཅག་གི་རྩ་ལམ་ན་བཞུར་བའི་གཉོམ་ཞན་གྱི་ཁྲག་རྒྱུན་ཞིག་དུས་ཚོད་ཀྱི་བར་སྟོང་ལས་མཆོངས་བརྒལ་གྱིས་ངའི་རྩ་ལམ་དུ་འཛུལ་ཡོད་པ་ཚོར་ཅིང་། ངའི་ཁེར་རྐྱང་གི་དྲན་གདུང་དང་། གཉོམ་ཞན་ནུས་མེད་ཀྱི་གཤིས་ཀ ངའི་གཞན་ལ་སྐྱབས་བཅོལ་གྱི་བྲན་གཤིས། དེ་མིན་ངའི་རྨོངས་འཐོམ་དང་། རབ་རིབ། མིག་ནང་གི་མཆི་མ་སོགས་ནི་ཁོང་རྣམ་པའི་ཟུངས་ཁྲག་གི་རྒྱུན་ལས་ངའི་མི་ཚེའི་གོ་རིམ་ཕྲ་མོ་རེ་རེར་སིམ་ཡོད་པ་རྟོགས། པེ་ཅིན་ནས་མི་ཚེ་སྐྱེལ་བའི་ལོ་ཟླ་འདི་དག་ཏུ། ངས་རང་གི་མེས་པོ་ཚོར་ལེ་བདའ་ཡང་ཡང་བྱེད་འདོད་སྐྱེས། ཚོར་བ་དྲག་པོ་འདི་ནི་ཕ་ཡུལ་གངས་ཅན་ལུང་བར་གཞིས་ཆགས་པའི་བོད་པ་དག་ལས་ཀྱང་ལྡབ་འགྱུར་གྱིས་དྲག་ངེས། ཡིན་ན་ཡང་། ངས་འདི་ཡོད་ཚད་ད་ནི་ལྡོག་ཐབས་མེད་པ་ཚོར། ལོ་རྒྱུས་ལ་ལེ་བདའ་ཅི་བྱས་ཀྱང་དེ་ནི་སྟོང་བ་སྟེ། ད་ནི་མེས་པོ་དག་དུར་ཁྲོད་ལས་ཡར་ལངས་ནས་ང་ལ་ཁོང་རྣམ་པའི་སྐབས་དེ་དག་གི་དཀའ་ཁག་དང་གདམ་གསེས་ལ་འགྲེལ་བཤད་ཅི་ཡང་རྒྱག་མི་སྲིད།
ལྷ་སའི་གྲོགས་པོ་ཞིག་གིས་ང་ལ། ཁྱེད་རང་ནམ་ཞིག་ལ་བོད་དུ་ལོག་འཆར་ཡོད་ཟེར། ངས་ཁོར་ཀྱལ་ཀའི་ཚུལ་དུ་སྐུ་ཉིད་ཀྱིས་རྒྱ་ནག་གི་གཞས་པ་ཝང་ཧྥིན་གྱི་གཞས་《པེ་ཅིན་པེ་ཅིན་》ཟེར་བ་དེར་གསན་མྱོང་ཡོད་དམ་ཞེས་དྲིས། དེ་ལ་ཁོས་ཉན་མྱོང་། སྙན་པོ་དེ་ག་ཙམ་རེད་ཟེར། གྲོགས་པོ་ཁོ་ལས་ལྡོག་སྟེ། ངའི་ཉན་ལམ་དུ་གཞས་དེ་ནི་བླ་སྲོག་གི་གཏིང་དུ་རེག་རེག་བྱེད་ནུས་པའི་གཞས་སྙན་མོ་ཞིག་རེད། དེ་བས་ཀྱང་གཞས་ཚིག་ཏུ་ང་གསོན་ས་ཡང་འདི་ཡིན་ལ། ང་འཆི་ས་ཡང་འདི་ཡིན་ཟེར་བའི་གདངས་མཚམས་དེར་སླེབ་དུས། མཚམས་རེར་ངའི་མིག་མཐའ་རུ་དྲོད་ལམ་ལམ་གྱི་མཆི་ཞགས་འཁོར་ཡོང་། ངས་གྲོགས་པོར་དེའི་སྐོར་ཁ་བརྡ་བྱས་བ་ན་ཁོས་ལན་དུ་གཞས་དེའི་ཚིག་ག་ཤེད་ཅིག་ཏུ་གལ་ཏེ་ང་ཉིན་ཞིག་མི་བྲལ་རང་དབང་མེད་པར་གྱུར་ཚེ། ཁྱེད་ཀྱིས་ང་རང་འདིར་གར་དུར་སྦས་བྱེད་རོགས་ཟེར་བ་དེ་བཞིན་ཉིན་ཞིག་ཚེ་ཡི་འདུ་བྱེད་སྟོངས་ན། ཁྱེད་རང་པེ་ཅིན་དུ་དུར་སྦས་བྱ་རྒྱུ་ཡིན་ནམ་ཟེར། དེ་ལ་ངས་ལན་མ་རྙེད་པར་ལུས་སོང་། འདི་ལྟ་བུའི་དྲི་བ་ལ་པེ་ཅིན་དུ་འཚོ་བ་རོལ་བའི་བོད་པ་མང་པོ་ཞིག་གིས་ང་ལྟར་ལན་རྙེད་མི་སྲིད། ཡང་ན་དྲི་བ་འདི་ལ་གདོང་གཏད་འདོད་མི་བྱེད་པར་གཡོལ་ངེས་ཡིན། སྣང་ཚུལ་འདི་ལས་རྗེན་པར་མངོན་པའི་ངོ་བོ་ཞིག་ནི་སྲིད་འདིའི་བྱེས་པ་ཀུན་ལ་ཐུན་མོང་དུ་མངའ་ཞིང་བསམ་པའི་བརྩེ་ཞེན་གྱི་ཟབ་ས་ཞིག་ན་བག་ལ་ཉལ་ཡོད་པའི་སེམས་འདུན་ཞིག་སྟེ། ཆེས་མཐའ་མར་རང་གི་སྐྱེས་ཡུལ་དུ་ཕྱིར་ལོག་འདོད་པ་དེ་ཡིན་སྲིད། ཡིན་ན་ཡང་བྱེས་བ་མང་པོ་ཞིག་གི་བསམ་འདུན་ནི་ཇི་བཞིན་དུ་མངོན་འགྱུར་བྱུང་མི་སྲིད་པ་འདྲ། པེ་ཅིན་ནས་ང་མཚམས་རེར་བོད་པ་རྒན་རབས་པ་རེ་ཟུང་གི་འདས་མཆོད་དུ་མྱ་ངན་ཞུ་རུ་འགྲོ་མྱོང་ཡོད། ཁོ་ཚོ་ནི་བོད་བཅིངས་འགྲོལ་ཐོབ་པའི་རྗེས་ནས་པེ་ཅིང་དུ་ཡོང་བའི་མི་རབས་དང་པོ་དེ་དག་ཡིན། ཆོས་ཀྱི་སྒྲ་དབྱངས་མེད་ཅིང་བསང་དུད་ཀྱི་དྲི་མ་མེད་པའི་འདས་མཆོད་དེ་ཅི་འདྲའི་སྟབས་བདེ་ཨང་། དེ་དུས་དུས་ནམ་ཞིག་ལ་རང་ཉིད་ཀྱང་འདི་ལྟར་རྒྱུས་ཡོད་ཡོད་འདྲ་ཡང་མཐར་གཏུགས་ན་རྒྱུས་ཅི་ཡང་མེད་པའི་ས་མཐའི་གྲོང་ཁྱེར་འདི་ནས་རྣོ་ལྕགས་ཀྱི་སྲེག་ཐབ་ཏུ་ཐལ་བ་སྤར་མོ་གང་དུ་བསྲེགས་ངེས་བ་དྲན་ན། ངའི་སེམས་ཀྱི་ག་ཤེད་ཅིག་ཏུ་ཟུག་གཟེར་བཟོད་དུ་མེད་པ་ཞིག་ལངས་ཡོང་།
རྒྱུས་མེད་ཚུལ་ལབ་ན། པེ་ཅིན་ལ་གྲོང་ཁྱེར་ཆེན་པོར་དམིགས་སུ་མངའ་བའི་བརྩེ་མེད་ཀྱི་རྣམ་འགྱུར་དེ་ལྡན་ཏེ། མི་ཚོགས་ཁྲི་མ་འབུམ་ཀྱི་འདུ་འཛི་རྒོད་ན་ཡང་དེ་ནི་ཁྱེད་དང་འབྲེལ་བ་མེད་ཅིང་། མི་དེ་དག་ཁྱེད་ཀྱི་མི་ཚེའི་འགྲུལ་བཞུད་ཀྱི་ལམ་ལ་སྣོལ་མཚམས་ཏོག་ཙམ་ཡང་ཡོད་མི་སྲིད། བརྒྱ་ལ་རེ་གཉིས་ཤིག་ཡོད་སྲིད་ན་ཡང་ཁ་ཕར་འཁོར་ཙམ་གྱིས་རྒྱུས་མེད་པར་ཆགས་སླ། འདི་ནི་གྲོང་ཁྱེར་ཏེ། འདི་རུ་ལོ་བཅུའི་ཁྱིམ་མཚེས་ཡིན་ཀྱང་ངོ་མི་ཤེས། འདི་རུ་མི་དང་མིའི་དབར་དུ་འཛེམ་དོགས་ཆེ་ཞིང་། འདི་རུ་འཇིག་རྟེན་རྒྱ་ཅི་འདྲ་ཆེ་ན་ཡང་ཁྱེད་ཀྱི་འཇིག་རྟེན་དེ་ལྟར་ཇེ་ཆུང་དུ་གྱུར་ནས་མཐའ་མར་ཁྱེད་ལ་དབང་བའི་ཁང་མིག་དོག་མོ་དེ་ལས་ཅི་ཡང་ལྷག་མེད། འདི་རུ་དབྱར་དགུན་སྟོན་དཔྱིད་ཀྱི་དུས་ཚིགས་ཀྱི་འཕོ་འགྱུར་དེ་གོས་སྒམ་ནང་གི་གོས་ལྭའི་སྲབ་མཐུག་གི་བདམས་ཀར་གྱུར་ཡོད། ངས་འདི་ལྟར་པེ་ཅིན་གྱི་བོད་པ་དག་ལ་འཚོ་བའི་ཚོར་སྣང་ལབ་གླེང་བྱ་དུས། ཁོ་ཚོ་མང་ཆེ་ཤོས་ཀྱིས་མོས་མཐུན་ཡོད་པར་སྨྲ། ད་དུང་ཁ་སྣོན་གྱི་ཚུལ་དུ་པེ་ཅིན་དུ་དུས་ཚོད་ཅི་འདྲའི་མགྱོགས་ཨང་ཟེར། གལ་ཏེ་པེ་ཅིན་ནི་མུ་མེད་ཀྱི་བྱེ་ཐང་ཆེན་པོ་ཞིག་ཡིན་ཚེ། དུས་ཚོད་ནི་ཐོགས་རེག་མེད་པར་གང་མྱུར་གྱིས་རྒྱུ་བའི་རླུང་ཤ་དེ་ཡིན་ལ། རླུང་ནང་ན་ཁེར་རྐྱང་གིས་འདུར་རྒྱུགས་བྱེད་བཞིན་པའི་སྤྱང་ཀའི་སྣང་བརྙན་དེ་ནི་པེ་ཅིན་གྱི་བོད་པ་ཡིན་ངེས། སྤྱང་ཀི་དེ་དག་གིས་བྱེ་ཐང་གི་བྱེ་བ་ཕྲག་བརྒྱའི་བྱེ་རྡུལ་གྱི་གསེང་ལ་སྣོམ་བཞིན་རང་གི་རིགས་མཐུན་གྱི་དྲི་མ་འཚོལ། ལས་གྲོལ་གྱི་བར་གསེང་ནས་འཚོལ་ཅིང་གཟའ་མཇུག་གི་ཁོམ་སྐབས་སུ་འཚོལ། མི་ལོ་བརྒྱ་ཕྲག་ཁ་ཤས་ཀྱི་གོང་རོལ་ནས་གོང་མའི་དབུ་བླ་ཡིན་ཟེར་མཁན་དེ་དག་གིས་དེ་རིང་གི་བོད་པ་འདི་དག་དང་མཚུངས་བར་འདི་ལྟར་རིགས་མཐུན་སྤུན་ཟླ་དག་དང་མཉམ་འཛོམས་ཀྱི་གོ་སྐབས་བཙལ་མྱོང་ཡོད་མེད་མི་རྟོགས་ཀྱང་། ད་ལྟའི་པེ་ཅིན་གྱི་བོད་པས་ནི་འདི་ལྟར་ཕན་ཚུན་བཙལ་ནས་མཉམ་འཛོམས་ཡང་ཡང་བྱེད་ཅིང་། དེ་ལྟའི་མཉམ་འཛོམས་ཀྱི་དུས་ཚོད་དུ་ཡུན་རིང་ལ་ཡལ་ཟིན་པའི་གདོང་གི་འཛུམ་རིས་སླར་ཡང་བཞད་སྲིད་པ་དང་། ཡུན་རིང་གྲེ་བ་ནས་འཇགས་ཟིན་པའི་གནའ་བོའི་གླུ་གཞས་དེ་སླར་ཡང་གྲགས་ཡོང་། བར་ཐག་མེད་པའི་ཀུ་རེ་དང་། སྙིང་ཉེ་བའི་གཏམ་གླེང་། བག་དྲོ་བའི་དགོད་སྒྲ་སྟེ། དེ་བས་ཀྱང་ཞིམ་མངར་གྱི་ནས་ཆང་སྔོན་མོ། བཅུད་ལྡན་གྱི་ལུག་ཤ་ཚོན་པོ། སྦྲང་དཀར་གྱི་རྩམ་པ་སོགས་ལ་རོལ། ང་ཚོས་དར་ཅིག་ལ་སྒེའུ་ཁུང་ཕྱི་རོལ་གྱི་འཇིག་རྟེན་དེ་ཕ་ཡུལ་གངས་ལྗོངས་ལུང་པ་དང་ལེ་བར་སྟོང་ཕྲག་གིས་ཆོད་པའི་པེ་ཅིན་ཡིན་པ་རྨང་ནས་བརྗེད། སྣང་བ་ཞིག་ལ་ང་ཚོ་ཚང་མ་ལྷན་དུ་ཡུན་རིང་གྱེས་པའི་ཕ་ཡུལ་དུ་ལོག་ཡོད་པའི་ཉམས་སྣང་སྐྱེས། མཚན་གྱི་གློག་སྒྲོན་གྱི་འོད་འཁྱུག་པའི་སྣང་བ་རབ་རིབ་ཀྱི་ཁྲོད་དུ། པེ་ཅིན་གྱི་བོད་པའི་གདོང་དུ་དམར་མདངངས་རྒྱས་ཤིང་མིག་ཀོང་དུ་མངོན་ཆུང་གི་གཤེར་ཁུ་ཞིག་ལ་འོད་འཁྱུག་ཙམ་འཁྱུག་ཙམ་བྱེད།
པེ་ཅིན་གྱི་དུས་ཚོད་དངོས་གནས་མགྱོགས་པོ་འདུག དང་ཐོག་འདི་གར་གནས་བཅའ་བའི་བོད་པའི་ན་ཆུང་དེ་ད་ནི་དར་མར་གྱུར་འདུག་ཅིང་དང་ཐོག་དར་མའི་བཟོ་ཡོད་པའི་སྐྱེས་བུ་དེ་ད་ནི་རྒ་བའི་ཁུར་གྱིས་མནན་འདུག ཡུན་རིང་ཕན་ཚུན་ཞལ་མཇལ་མ་བྱུང་བའི་པེ་ཅིན་གྱི་བོད་པ་དག་ཉེ་གྲོགས་སམ་ཡང་ན་ཉེ་གྲོགས་ཀྱི་བུ་བུ་མོའི་གཉེན་སྟོན་སོགས་ནས་འཕྲད་དུས། ཕན་ཚུན་གྱི་འགྱུར་ལྡོག་དེ་གླེང་གཞིར་འགྱུར་ངེས་ཤིང་། དེ་ལྟ་བུའི་སྙིང་ཉེ་ཉེའི་འཚམས་འདྲིའི་ནང་དུ་དུས་ཚོད་ལ་འུ་ཐུག་པའི་ལེ་བདའ་ཞིག་དང་འགྱུར་ལྡོག་ལ་ངོ་མཚར་བའི་སྐད་ཆ་ཞིག་འདྲེས་ཡོད། རེད་ཨང་། ཞིབ་ཏུ་དོ་སྣང་བྱས་ཚེ་ཁོང་རྣམ་པའི་མིག་ཟུར་དུ་ཉ་མོའི་མཇུག་རྫིའི་རི་མོ་བབས་ཡོད་ཅིང་། ནག་ཅིང་སི་ལིར་འཁྱིལ་ཡོད་པའི་མགོ་སྐྲའི་གསེབ་ཏུ་སྐྲ་དཀར་གྱི་ཉག་མ་ཐ་ཐོར་མངོན་ཡོང་། ཁོང་ཅག་གིས་ཧ་ཅང་འདྲི་ཤེས་དང་བབ་བསྟུན་གྱིས་གཉེན་སྟོན་གྱི་མནའ་མའམ་མག་པ་བོད་རིགས་ཡིན་མིན་རྩད་གཅོད་ཅིང་། གལ་ཏེ་གཉིས་ཀ་རིགས་རུས་དམ་སྲུང་བྱས་པའི་བོད་པ་ཡིན་པ་རྟོགས་ཚེ་གདོང་ལ་ཡིད་ཚིམ་པའི་མཛུམ་མདངས་དང་བཅས་ཏེ་རྟེན་འབྲེལ་ཡང་ཡང་ཞུ་ཞིང་། ངག་ནས་པེ་ཅིན་ནས་བོད་པའི་མནའ་མའམ་མག་པ་འཚོལ་རྒྱུ་ནི་ཅི་འདྲའི་ཁག་པོ་རེད་ཨང་ཟེར། ཡང་མཚམས་རེར་གཉེན་སྟོན་གྱི་ཆོ་གའི་མགྲོན་ཤོག་ཏུ་མནའ་མའམ་མག་པའི་མིང་དེ་བོད་མིང་མ་ཡིན་པ་མཐོང་སྐབས་ཕངས་སེམས་ཤིག་དང་བསྡོངས་ནས་ཧ་ཅང་དཀྱེལ་ཡངས་ཀྱིས་ཕྱི་གླིང་བ་ཞིག་མིན་ན་དེ་གས་འགྲིག་སོང་ཟེར། དེ་ལྟ་བུའི་འདུ་འཛོམས་ནི་ཡུན་ཐུང་བ་ཞིག་སྟེ། ཐ་ན་ལྷོད་ལྷོད་ཀྱིས་སེམས་གཏམ་དྲོན་མོ་ཞིག་ཀྱང་བཤད་ཁོམ་མ་བྱུང་། ཁོང་ཚོའི་བོད་ལྭ་གྱོན་ནས་དུས་སྟོན་གྱི་གཟབ་འཕྱོར་སྤྲས་ཡོད་བའི་རྒྱབ་གཟུགས་དེ་མཚན་གྱི་སྨག་རིམ་གྱི་ཐུ་འོག་ནས་གློག་སྒྲོན་དཀར་སེར་དམར་ལྗང་ཁྲ་ཚོམ་གྱིས་ཤར་བའི་པེ་ཅིན་གྱི་ལམ་མདོའི་ཕྱོགས་ཤིག་ཏུ་སྣང་མེད་དུ་ཡལ་འགྲོ ཁོ་ཚོ་དེ་ལྟར་ཡལ་རྗེས་ཡང་བསྐྱར་ཕན་ཚུན་ལ་དུས་ཚོད་ག་དུས་ཤིག་ལ་འཕྲད་ཐུབ་པར་གདེང་ཚོད་ཅི་ཡང་མེད། ཁོ་ཚོ་དེ་ལྟར་པེ་ཅིན་གྱི་མི་ཚོགས་ཁྲོད་དུ་ཡལ་བ་ནི་ཆུ་ཐིགས་ཤིག་རྒྱ་མཚོར་འདྲེས་པ་དང་མཚུངས་སྟེ། ཁྱོད་ཀྱིས་འདོད་ཡོན་ཁ་ལུད་པའི་གྲོང་ཁྱེར་ཆེན་པོ་འདིའི་འདུ་འགོད་ཀྱི་ཀློང་ནས་བོད་པ་ཞིག་ལ་དུས་ཆད་མེད་པའི་ལམ་མཇལ་ཡོང་པའི་རེ་བ་མ་བཅངས། འདི་གའི་བོད་པ་ནི་རིགས་གཞན་པའི་མི་ཚོགས་ཀྱི་མཚོ་གཏིང་དུ་ནུབ་པའི་ཉ་མོ་རེ་རེ་སྟེ། མཚམས་རེར་མཚོ་ཁར་བུད་ནས་དབུགས་ཀྱི་འབྱིན་རྔུབ་ཙམ་བྱེད་ཅིང་། མཚོ་ངོས་སུ་ཁོང་ཅག་གསོན་ཡོད་པའི་རྟགས་སུ་ཝུ་བ་སྒོར་མོ་རེ་འཛུམ་ཡོང་ངེས། འཛུམ་ཡོང་བའི་ལྦུ་བ་དེ་ནི་ཅི་འདྲའི་ཡིད་དུ་འོང་བ་ཞིག་རེད་ཨང་། ལྦུ་བ་དེ་མེ་ཏོག་དང་མཚུངས་བར་པེ་ཅིན་གྱི་བོད་པ་ཀུན་གྱི་སེམས་ཁོངས་བཞད་སྲིད་དེ། ལྦུ་བ་ལས་གྲོལ་ཡོང་བ་ནི་མི་རབས་རྒན་དར་གཞོན་གསུམ་གྱི་གྲས་ན་ལྷང་ལྷང་གྲགས་ཡོང་བའི་བོད་པ་རེ་ཡིན་ཞིང་། བོད་པ་དེ་དག་གིས་ལས་རིགས་མི་གཅིག་པའི་ཁྱབ་ཁོངས་རེ་རེ་ནས་གཡུར་དུ་ཟ་བའི་འབྲས་བཟང་བླངས་ཏེ། ཕ་ཡུལ་གངས་ལྗོངས་ལུང་པའི་སྤུན་ཟླ་དག་ལ་ལེགས་སྐྱེས་སུ་བསྐུར་བཞིན་ཡོད།